
Ihmisen Poika on tullut etsimään ja pelasta^ 
maan sitä, mikä kadonnut on. 

Lutdc 19: 10. 

Hän on puhuva sinulle sanoja, joiden kautta 
sinä pelastut, ja koko sinun perhekuntasi. 

Ap.t. 11: 14. 

Hän voi täydellisesti pelastaa ne, jotka hänen 
kauttaan Jumalan tykö tulevat. 

Hebr. 7: 25. 



[LETKO SINÄ pelastettu ihminen? 

.feiastettu, sanot, mitä se on? Mistä pelastettu Uhkaako minua 
sitten jokin vaara, josta minun pitäisi tulla pelastetuksi? Sel- 
laista vaaraa en minä ainakaan näe. 

— Aivan niin. Sinua todellakin uhkaa suurempi vaara kuin 
mitä voit aavistaakaan. 

— Sitä en minä ainakaan näe. 

— Luuletko sinä siis, että jokainen meitä uhkaava vaara lä- 
hestyy meitä kuin pasuunaan puhaltaen ja huutaen: "Tässä 
lähestyy suuri vaara ja onnettomuus sinua, ole varuillasi!" Eikö 
päinvastoin sangen useasti tapahdu niin, että onnettomuus koh- 
taa meitä aivan odottamatta ja yhtfäkkiä, usein hetkenä, jolloin 
me sitä kaikkein vähimmin odotamme. — Istumme rauhassa ja 
nautimme elämämme onnesta kuten aikoinaan Job. Samassa 
saapuu viesti siitä ja siitä onnettomuudesta. Ja ennenkuin päivä 
on laskenut, on onnellinen aamu vaihtunut mitä onnettomim- 
maksi illaksi. Emme osanneet aavistaakaan sen tuloa. Se tuli 
kuin salama kirkkaalta taivaalta. 

— Mikä kumman vaara se nyt sitten näin minua kohdata 
voisi? 

— Tämä vaara on sitäkin vakavampi, kun se ei nyt saavu 
noin odottamatta ja yllättäen kenenkään muun kohdalle kuin 
sen, joka tahtoo sulkea siltä silmänsä ja tehdä korvansa kuu- 
roiksi. Tämä vaara lähestyy sinua joka hetki puhaltaen pasuu- 



naan ja huutaen: "Iankaikkinen perikato Jumalan kasvojen 
edestä lähestyy sinua, ellet tee parannusta!" — Tämä vaara voi 
kyllä yllättää sangen monta, mutta ei sinua, joka tätä luet, sillä 
juuri parhaillaan kuulet tuon pasuunan äänen ja varoittavan 
huudon. 

— En minä ymmärrä tätä nyt ollenkaan. Mitä pahaa minä 
sitten olen tehnyt, jonka johdosta minua noin rangaistaisiin? 

— Mitä pahaa olet tehnyt, sen saat selvittää Herran kasvojen 
edessä omantuntosi toimiessa syyttäjänä. Siitä minä en nyt 
tällä kertaa sano mitään. Ei tarvita mitään suuria syntejä, jotta 
ihminen huklftiisi iankaikkiseen perikatoon, riittää jo se, että 
hän on laiminlyönyt käyttää hyväksensä pelastumisen tilaisuut- 
ta. Pelkkä lainminlyönti riittää hukuttamaan sielun. Ja sinä 
juuri olet laiminlyönyt pelastuksen tähän hetkeen saakka. Ja 
siksi sinä olet suuressa vaarassa. 

— Tämähän nyt vasta on kummaa. En minä tätä ymmärrä 
ollenkaan. 

— Jos näkisit henkilön äkkiä heittäytyvän veteen ja aikovan 
voimakkaasti uida pienen mereen pudonneen pojan avuksi, niin 
etkö arvaisi, että tuo pienokainen tuolla on hengen vaarassa? 
Kun näet Kristuksen kuolevan Golgatan ristillä sinun syntiesi 
tähden, niin etkö usko, että ainakin Hän näkee, missä hukkumi- 
sen vaarassa sinun sielusi on. Ei Jumalan Poika turhanpäiten 
tullut tänne maan päälle tuskallisesti sovittamaan sinun synte- 
jäsi, ellei hätä todella olisi ollut suuri. Jo pelkästänsä katsele- 
malla Kristusta ja kuuntelemalla Hänen puhettansa pitäisi 
sinulle selvitä, missä vaarassa sinun sielusi on. 

— Missä vaarassa se sitten on? 

— Sinä olet kuin sokea mies, joka kävelee kohti hirmuista 
jyrkännettä ilman että huomaa vaaraansa. Päivä paistaa iha- 
nasti, linnut laulavat ja kukkaset tuoksuvat. Kaikki näyttää siis 
mitä sopusointuisimmalta. Ja kuitenkin tuo sokea mies astelee 
joka askeleella lähemmäksi perikatoansa. Hän ei sitä huomaa 
itse, kun kerran on sokea, mutta näkevät näkevät sen sitä sel- 
vemmin. — Tahi käyttääkseni toista kuvaa. Sinä olet kuin kuuro 



matkustaja hukkuvassa laivassa. Laiva on saanut vuodon ja 
vaipuu pohjaan tuokion kuluttua. Kapteeni huutaa, että kaikkien 
matkustajien on astuttava kiireesti pelastusveneisiin. Sinä näet 
monen jo menevän. Mutta kun et itse mitään kuule, istut rauhal- 
lisesti paikallasi ajatellen, että mukavampaahan on istua suuren 
laivan penkillä kuin pienen veneen tuhdolla. Mutta sinä et tiedä, 
että tuo laivä vaipuu tuossa tuokiossa aaltoihin kaikkine aartei- 
nensa. 

— Olenko minä todellakin niin vaaranalaisessa asemassa? 

— Jumalan Pyhä Sana vakuuttaa sen. Sinä tiedät hyvin ole- 
vasi syntinen. Sinä olet harrastanut tähän mennessä kaikkea 
muuta kuin sielusi pelastusta. Jumala on sinulle vieras. Ja nyt 
olet matkalla iäisyyteen. Milloin iäisyyden ovi aukenee sinun 
kohdallasi, et tiedä, eikä kukaan muukaan sitä tiedä. Se voi 
tapahtua niin äkkiä ja odottamatta, ettet ehdi ainoatakaan ru- 
kousta rukoilla. 

Ja nyt kysyn : 

— Oletko valmis tuollaisena kohtaamaan Jumalasi? 

— En ole koskaan tätä asiaa näin vakavasti ajatellut. 

— Tätä elämän kaikkein vakavinta asiaa et ole koskaan vaka- 
vasti ajatellut. Eikö se ole hirveätä suruttomuutta ja kevytmie- 
lisyyttä? Jumalan Sana vakuuttaa, että kuljet iäistä perikatoa 
kohti askel askeleelta, paikkaan, missä Jeesus, joka on totuus, 
sanoo olevan "suuren tuskan siinä liekissä". Sinä hylkäät kevyt- 
mielisyydessä Vapahtajasi sanat ja rakkauden ja kuljet kuin 
hurjapää tuli järven kauhuihin. Eikö se ole hirveätä? 

— Jos se todellakin on totta, niin sittenhän minä olen aivan 
kauheassa pimeydessä. 

— Jumalan sanako rupeaisi turhia latelemaan? Jeesus Kris- 
tusko puhuisi joutavia ja menisi kuolemaan näiden joutavien 
puheittensa tähden? Ei koskaan. Uskokoot ihmiset tai olkoot 
uskomatta, varmaa on, että synnin tekijä joutuu kerran teke- 
mään tiliä elämästänsä pyhän Jumalan kasvojen edessä, ja ellei 
hän silloin ole saanut syntejänsä anteeksi ja tullut niistä puh- 



distetuksi, niin iankaikkinen perikato Herran kasvojen edestä 
on oleva hänen osansa iäisyydessä. 

— Mitä minun nyt sitten pitäisi tehdä? 

— Ensiksi : ota asia niin vakavasti, ettet anna Herralle etkä 
itsellesi rauhaa, ennenkuin olet saanut täyden selvyyden suhtees- 
tasi Jumalaan ja saanut niin kirkkaan pelastusvarmuuden, että 
voit kiittää Herraa, kuten autuaat pelastetut sielut Herraa kiit- 
tävät. Sillä pelastetulla sielulla pitää olla selvä ja kirkas pelas- 
tusvarmuus. Se ei ole mikään lain käsky, vaan Herran tahto. Se 
on Herran vaatimus, jonka Hän on valmis täyttämään heti, kun 
sielu on tullut oikeaan suhteeseen Herraan. 

— Voi, mitä minun sitten pitää nyt tehdä? 

— Usko Herraan Jeesukseen Kristukseen. Hän on Jumalan 
säätämä pelastuksen väline. Ala etsiä Herraa vakaalla sydämel- 
lä, niin Herra on itse ilmoittava itsensä sinulle. Lähde etsimään 
Herraa sieltä, missä hän tänäkin aikana kulkee. Hän kulkee siel- 
lä, missä hänen kansansa kokoontuu yhteen. Hän kulkee siellä, 
missä Hänestä saarnataan ja lauletaan. Hän kulkee sanassa ja 
sakramenteissa. Hän on tavattavissa sinunkin huoneessasi ru- 
kouksen kautta. Etsi Häntä. Kyllä sinäkin Hänet löydät. Niin- 
hän minäkin lähdin etsimään ja löysin. Jokainen etsijä löytää. 
Sinäkin löydät. Ja mikä ilo, jos vakaalla mielellä asetat tämän 
elämäsi tärkeimmäksi kysymykseksi, niin kyllä pian on koittava 
päivä, jolloin sinäkin voit riemuita: 

— Herra on armahtanut minunkin kurjaa sieluani. Syntini 
ovat anteeksi annetut, Jeesuksen veri on ne pyyhkinyt pois. Mi- 
näkin olen nyt autuas ja onnellinen Jumalan lapsi ! 

Silloin sinulle avautuu uusi ja ihana elämä Herran yhteydessä 
ja Hänen omanansa. Ja kerran, — mikä ilo, onni ja autuus 
aukeneekaan, kun sielu kuoleman hetkellä jättää tämän matoi- 
sen maailman ja pääsee Herran iäiseen kirkkauteen. 

— Voinko minä koskaan sinne päästä, näin suuri syntinen? 

— Pelastus on Herran vapaa lahja. Taivaan portit ovat avoin- 
na jokaiselle, joka vain tahtoo tulla. Joka janoaa, hän tulkoon ja 
ottakoon lahjaksi elämän vettä. Ja tämä kaikki kuuluu sinulle 



yhtä hyvin kuin kenelle muulle hyvänsä. Siksi, ystäväni, kii- 
ruhda ! Yhfäkkiä voivat sinun kohdallasi kuulua sanat : 

— Toimita talosi, sillä sinun pitää kuolla. 

Ovatko nuo sanat kuin rauhanviesti vai ovatko ne kuin ukko- 
senjylinä? Onko Herralla syytä lisätä joko näin: 

— Mieletön, tänä yönä otetaan sinun sielusi pois maan päältä. 
Mihin sitten jää kaikki se, mitä täällä olet koonnut ja tavoitellut? 

Vai sanooko Hän näin: 

— Mene Herrasi iloon! 

Kuinka soisinkaan, että tämä viimeinen iloinen kutsu kaikuisi 
kerran sinun kuolinvuoteesi ääressä. Ja se kaikuu, jos nyt vain 
otat tämän asian kyllin vakavasti etkä päästä Herraa, ennenkuin 
Hän on päässyt täydellisesti siunaamaan sinut. 

SINÄ MIELETÖN! 

Sinä mieletön ! 

Näin arvioi iäisyysihminen ajallisuusihmisen elämää ja tou- 
hua. 

Jeesus, joka ei pelännyt sanoa asioita niiden oikealla nimellä 
silloinkaan, kun se saattoi maksaa Hänelle hengen ja elämän, lau- 
suu näillä kahdella sanalla tuomion miljoonien ihmisten elämästä. 

Aiheen antoi eräs mies, joka pyysi Häneltä apua veljeänsä 
vastaan, kun tämä ei tahtonut jakaa perintöä hänen kanssaan. 
Emme tunne sen tarkemmin olosuhteita. Miehellä saattoi olla 
täysi syy tyytymättömyyteensä. Mutta Jeesus torjuu pyynnön 
huomauttamalla, ettei Häntä ole pantu heidän jakomieheksensä. 
On mahdollista, että Hän huomasi miehen melko varakkaaksi, 
joten pyynnön vaikuttimena oli myös rahanhimo. Jeesukselle 
tarjoutui, tässä tilaisuus tähdentää ihmisille erästä suurta to- 
luutta, ja Hän käytti sitä. 

Hän kuvasi heidän eteensä rikkaan miehen, jonka maa kasvoi 
niin hyvin, ettei hänellä ollut varastohuoneita, joihin kaiken hy- 
vänsä kätkisi. Silloin hän päätti rakentaa uudet ja suuremmat 
ja sanoi sielulleen: "Sielu, ole huoletta, syö, juo ja nauti!" 



Mutta seuraavana yönä saapui kuolema. Miehen oli lähdettä- 
vä tästä elämästä iäisyyteen yhtä köyhänä ja kurjana kuin keh- 
noin kerjäläinen. Ja vielä lisäksi : aivan valmistumat- 
tomana ! 

Tällaisten ihmisten elämää ajatellessaan huudahtaa Jeesus: 
"Sinä mieletön !" 

Oliko hän sinunkin mielestäsi mieletön, tuo mies, jonka kaikki 
elämänharrastukset kohdistuivat vain tähän aikaan? 
Mies, joka unohti iäisyyden. 

Mainitsemme neljä seikkaa, jotka valaisevat ajallisuusihmi- 
sen mielettömyyttä. 

Ensiksi : Hänellä on kokonaan väärä käsitys ajallisen elämän 
tarkoituksesta. 

Hän elää nauttiakseen. Mikä itsekäs elämänkäsitys! Mikä 
itsekäs elämäntapa! 

Hänelle ovat kaikki muut elämänarvot sivuasioita, kunhan 
hän vain saa nauttia. Ihmisillä ja asioilla on vain siinä määrin 
merkitystä ja arvoa, mikäli hän voi käyttää niitä nautintoväli- 
neinä. Jos hänen on pakko tuottaa kärsimyksiä ympäristölleen, 
jopa tuhota elämää, mitä siitä, kunhan hän vain saa kylliksi 
nautintoa irti jokaisesta hetkestä. 

Tällaiset ihmiset ovat himojensa orjia ja kirouksena ympä- 
ristölleen. 

Emme ole syntyneet tämie nauttiaksemme. Jumala ei kyllä 
kiellä meiltä nautintojakaan, jos ne vain ovat sellaisia, että 
voimme niitä käyttää murehduttamatta Pyhää Henkeä ja todel- 
liseksi virkistykseksemme. Mutta kukaan meistä ei ole syntynyt 
tänne nauttimaan, vaan paljon suurempia tarkoituksia varten. 
Suurimman niistä ilmaisee Paavali sanoessaan Ateenan areo- 
paagilla mm. näin : 

". . . että he etsisivät Jumalaa, jos ehkä voisivat hapuilla Hä- 
nen luokseen ja löytää Hänet, joka kuitenkaan ei ole kaukana 
yhdestäkään meistä" (Apt. 17:26 — 28). 



Tämän lyhyen, ajallisen elämän suurin tarkoitus on siis löytää 
Jumala. Muuten se ii tikkaan eletty. 

Nautintoihmistä kotrtaa, perikato. Hän meneesuruttomuudes- 
saan helvettiin. Siksi on Jeesuksella täysi syy huudahtaa : "Sinä 
mieletön !" 

Ajallisuusihmisen toinen suuri erehdys on se, että Hän etsii 
elämänsä onnea sellaisessa, mikä ei koskaan voi häntä tyydyttää. 

Ei onni ole jotain, jota voidaan rahalla ostaa. Tietysti voi rik- 
kaan ihmisen elämä olla monella tavoin huolettomampaa, mu- 
kavampaa ja hauskempaa kuin köyhän. Sitä ei kukaan kieltäne? 
Mutta mistä s^ johtuu, että useat rikkaat, ja juuri rikkaat, ovat 
kovin elämään kyllästyneitä ja synkkämielisiä? Siitä syystä, 
ettei rahalla voi ostaa elämän onnea. Nautiskelija kyllästyy 
lopulta nautintoihinsa. Veltto häpeää laiskuuttaan. Ja sen 
lisäksi kova kohtalo, murheet, pettymykset, sairaudet ja kuole- 
ma tulevat samalla lailla rikkaan kotiin kuin köyhänkin. Ja elä- 
män tyhjyys on myös asia, jota eLple helppo, kestää. 

Paljon hyvää voi rahalla saada, mutta elämän onnea ei sillä 
voi ostaa. Tyydyttämätön kaipuu on vienyt monen varakkaan 
itsemurhaan. 

Ihminen on luotu iäisyyttä varten, eikä mikään ajallinen voi 
häntä tyydyttää. Vasta sopusoinnussa Jumalan kanssa hän löy- 
tää levon. 

Mieletön on se, joka ajaa takaa maan tomua ja särkyviä saip- 
puapalloja. Kun kulta jauhetaan kyllin pieneksi, niin se on vain 
tomua. Ja kun tuomiopäivänä katsellaan kaikkea sitä, mitä ihmi- 
set täällä tavoittelevat, niin särkyneitten saippuapallojen kaltai- 
silta näyttävät monen tavoitteet. Mitään iäisyysarvoa ei niillä 
ole ollut. Ja nyt tuomiolla? Kädet tyhjät. Niissä ei ole mit&än 
muuta, kuin tyhj4?L ilmaa. Paperikruunut jä joulukuusen koris- 
tukset, jollaisilta monet kunniamerkit näyttävät, ovat tuhkana. 

Ja ihmissielu kadotuksessa, vaivan paikassa! Rinnan kunin- 
gas ja kerjäläinen. 



Jeesuksella on täysi syy huutaa tällaisille ihmisille: "Te mie- 
lettömät!" 

Kolmanneksi mainitsemme vielä tärkeimmän seikan. 

Ajallisuusihminen ei tule ajatelleeksi, kuinka lyhytaikainen ja 
epävarma hänen elämänsä tämän maapallon pinnalla on. 

Harva meistä sitä ajattelee. Harva ottaa sen oikein vakavalta 
kannalta. Harva antaa tämän ajatuksen lyödä leimansa koko 
elämäänsä. 

Jokainen päivä saamaa meille, että me, sinä ja minä, olemme 
muukalaisia maan päällä. Tuossa näemme pientä ruumisarkkua 
kannettavan hautaan. Siinä lepää lapsukaisen maallinen maja, 
lapsukaisen, jonka elämä tuskin pääsi alkuunkaan. Voidaanko 
ajatella, että hänen elämänsä painopiste oli täällä ajassa. Tuossa 
kuolee nuori, lupaava nuorukainen, joka ei koskaan päässyt käyt- 
tämään kykyjänsä ja lahjojansa muille siunaukseksi? Mikä oli 
hänenkin elämänsä tarkoitus? Tuolla itketään miehen paarien 
ääressä, joka juuri pääsi kiinni elämäntyöhönsä, kun julma kuo- 
lema tuli ja katkaisi elämänlangan. Mikä tarkoitus oli hänen 
uutterilla opinnoillaan ja tehtäväänsä valmistumisella? Elämä 
katkesi juuri silloin, kun mieheltä saattoi jotain odottaa. 

Ei! 

Elämä, on suuri järjettömyys, jos kuoleman toisella puolella ei 
ole mitään! 

Ja vielä enemmän. 

Elämä on suuri järjettömyys, jos sen painopiste on täällä 
ajassa. 

Salomon Saarnaaja katselee elämää "auringon alla", eli siis 
puhtaasti ajallisuusihmisen näkökulmasta, ja päätyy tulokseen : 
"Turhuuksien turhuutta". Ja näihin sanoihin täytyy jokaisen 
ihmisen yhtyä, joka katselee tätä elämää hiukankin pintaa sy- 
vemmälle. Katselee, vaikkapa vain — omalta kuolinvuoteeltaan I 

Kaikki ajallinen katoaa. Paraskin hukkuu. Koko maapallo ker- 
ran palaa! Ei jää jäljelle yhtään mitään, ei kerrassaan mitään I 

Vain alaston sielu Jumalan valtaistuimen edessä. 



Ja jos tämä sielu on elänyt ajallisen elämänsä unohtamalla 
kuinka lyhyt ja epävarma se oli, on hän eräs Jeesuksen mainit- 
semia mielettömiä sieluja. Kuolema on varmaan temmannut 
hänet iäisyyteen keskeltä turhia puuhia ja aivan valmistumat- 
tomana. 

Neljäs seikka, jonka esitän, on: 

Ajalli8uusihminen ei osaa aavistaa, kuinka vakava iäisyys on. 

Jeesus puhuu selvästi helvetistä, jossa tuli ei sammu, ja para- 
tiisista, autuaitten henkien olopaikasta. Näitten paikkojen todel- 
lisuutta ei muuta hiukkaakaan se, että joku enemmän tai vähem- 
män pieni ja tyhmä ihminen ne kieltää. Hän ei tiedä niistä 
mitään. Mutta Jeesus tietää. Hän tuli iäisyydestä ja meni iäisyy- 
teen. Eikä Hänen suustaan ole löydetty ainoatakaan valhetta. 

Älkäämme antako tämän maailman tyhjänpäiväisten viisaste- 
lijoiden pettää itseämme. 

Iäisyys on todellisuutta. Iankaikkinen rangaistus on todelli- 
suutta. Synnin palkka tulee kerran maksettavaksi. Ihmisten 
arvelut eivät merkitse mitään Jeesuksen ilmoituksen rinnalla. 

Mutta kuka ottaa iäisyyden näin vakavasti? 

Ajallisuusihminen, jonka koko elämä kuluu tomun kokoami- 
sessa ja paperikruunujen ja joulukuusen koristeiden himoitse- 
misessa, nauraa tälle puheelle. 

Sinä mieletön ! 

Miksi kiidät silmät avoinna omaa perikatoasi kohti? 

Jos sinä näet jonkun ihmisen rupeavan nautiskelemaan lai- 
vassa, joka juuri oix uppoamaisillaan, eikä nousevan viimeiseen 
pelastusveneeseen, jossa hänellä vielä on tilaa, niin sinä päätät: 
hän on joko humalassa tai hullu. 

Jos sinä näet jonkun ihmisen käyvän nukkumaan talon kol- 
mannessa kerroksessa, kun kaksi alimpaa jo ovat täydessä tulen 
vallassa, niin sinä päätät: tuo ihminen on varmaan kuuro ja 
sokea. 

Jos sinä näet jonkun ajavan autollaan täyttä vauhtia tietä, 
joka päättyy suoraan jyrkänteeltä kuiluun, vaikka monet ovat 



häntä siitä tiestä varoittaneet, niin sinä päätät, että hän tahtoo 
tehdä itsemurhan. 

Tahdotko sinä syöstä sielusi helvettiin? Tehdä itsemurhan? 

Vai oletko täysin sokea ja kuuro kaikelle, mikä koskee näky- 
mätöntä maailmaa? 

Vai oletko humalassa tai hullu ? 

Älä loukkaannu. Vain sinun parastasi nämä kysymykset tar- 
koittavat. 

Jeesus sanoo : "Sinä mieletön ! Etkö käsitä, että mitä se hyö- 
dyttää ihmistä, vaikka hän voittaisi omakseen koko maailman, 
jos hän kadottaa sielunsa." 

Ajallinen elämä on vain miljoonasosa sekunnista, — eikä niin- 
kään pitkä, — iäisyyteen verrattuna. Se on annettu sinulle, 
jotta ratkaisisit suhteesi Jumalaan ja alkaisit elää hänelle. Ja 
sinä tuhlaat sen kaikkeen turhuuteen ! 

Mikä mielettömyys! 

Ja tämän mielettömyyden lumoissa elää miljoonia. 
Elätkö sinäkin? 

ÄLÄ PIILOUDU. 

Ja he kuulivat, kuinka Herra Jumala käyskenteli paratiisissa 
illan viileydessä. Ja mies vaimoineen lymysi Herran Jumalan 
kasvojen edessä paratiisin puiden sekaan. Ja Herra Jumala 
huusi miestä ja sanoi: Missä olet? (1 Moos. 3: 8, 9.) 

Se oli niin inhimillistä. Me ymmärrämme heidät niin hyvin. 
Olemmehan itse monta kertaa tehneet samalla taialla., 

Ja kuinka tyhmää se sittenkin oli. Niinkuin paratiisin puut 
voisivat kätkeä heidät ja heidän syntinsä Hänen kasvojensa 
edestä, joka tietää kaikki ja näkee kaikki. 

Mutta he pelkäsivät. Ei ihminen pelonalaisena toimiessaan 
useinkaan ajattele kylmästi ja järkevästi. Ja pian he saivatkin 
huomata, ettei Herran silmien edestä niinkään vain pakoon 
päästä. 

Kerrotaan, että Herra huusi! 



Se oli herätyshuuto. 
"Mies, missä olet?" 

Jospa Herra näin huutaisi sinulle ja minullekin! 
Toivoisitko sitä? 

On paljon ihmisiä, jotka eivät sitä toivo; paljon jumalisiakin 
ihmisiä. Kun Herra huutaa heille: "Ihminen, missä olet?" suut- 
tuvat he ja pyrkivät piiloutumaan syvemmälle "synnin metsään". 

He ovat tottuneet siihen, että heitä puhutellaan hienovarai- 
sesti ja kohteliaasti. Saa kyllä jumalisestikin puhua, kun välttää 
Tain loukkaamasta heitä, puhumasta heidän todellisesta tilas- 
taan ja heidän synneistään. 

"Mutta ei ihmisiä musiikilla paranneta eikä syntisiä herätetä 
kohteliaisuuksilla", sanoo Martti Luther eräässä kirjeessään. 

Eikä Pyhä Henkikään ole "kohtelias", kun Hän käy kiinni 
sinuun niin rajusti, että moni syntinen siinä hetkeksi aivan kuin 
tuupertuu. 

Ei ole leikkiä joutua Pyhän Jumalan puhuteltavaksi, ei kuole- 
man hetkellä, ei tuomiopäivänä eikä liion tänä hetkenä, tämän 
kirjan ääressä. 

Silloin vedetään kaikki salaisimmatkin synnit valkeuteen sie- 
lun omien silmien ja Jumalan silmien katseltavaksi. Ja siinä se 
järkytys juuri onkin, kun täytyy viimeinkin katsella syntejänsä 
Jumalan pyhyyden valossa. 

Siinä loppuu kaikki teeskentely. Siinä on turha ruveta veruk- 
keita esittelemään. Aadam ja hänen vaimonsa yrittivät, ja voim- 
mehan mekin yrittää. Mutta kun sitten yön pimeydessä itkemme 
kadotettua paratiisiamme sen porttien ulkopuolella, niin sen 
ainakin olemme oppineet, että Pyhän Jumalan kasvojen edessä 
kestää vain alaston totuus. 

Mutta mitään ei ihminen pelkää niin paljon kuin alastonta 
totuutta, sillä se merkitsee hänelle ehdotonta tuomiota ja kuo- 
lemaa. 

"Ja mies vaimoineen lymysi." 

Lukijani! Koetatko sinäkin lymytä? Koetatko sinäkin karttaa 



selvän ja suoran totuuden julkitulemista. Se tulee ilmi kuitenkin. 
Ellei ennen, niin ainakin Herran tuomioistuimen edessä. Silloin 
on sinun turha vedota korkeaan asemaasi, suureen oppiisi, hy- 
vään kasvatukseesi, lempeään luonteeseesi, sillä mikään niistä ei 
silloin ole puolen penninkään arvoinen. Silloin olet, kuka lienet- 
kin, vain kurja, suuri syntinen Herran edessä, eikä yhtään mi- 
tään muuta. 
"Herra huusi!" 

Hän aivan kuin koetti tuolla huudollaan lävistää miehen siihen 
paikkaan, jotta hän ei enää kauemmaksi pakenisi. 
Jospa tekisi meillekin niin ! 
Jospa lävistäisi meidätkin ! 

Jospa käyttäisi tätä kirjaa tällaisena lävistävänä huutona! 

Pahentuisitko? 

Suuttuisitko? 

Hyvä lukijani ! Silloin et todellakaan ymmärrä, että tuo herä- 
tyshuuto lähti, — uskallanko sanoa, — Jumalan särkyneestä sy- 
dämestä. 

Puhumme nyt ihmisten tavoin. 

Niinkuin tuhlaajapojan isä jäi varmaankin kyynelsilmin sei- 
somaan portille seuratakseen katseellaan vieraalle maalle ja syn- 
tiin kiiruhtavaa lastaan niin pitkälle kuin taisi, saapui Jumala- 
kin paratiisiin syntiinlankeemuksen iltana sydän murhetta 
täynnä. 

Hänen rakkain luomuksensa oli langennut, sortunut saatanan 
valtaan. Vain isän sydän keskuudessamme voi tämän ymmärtää, 
isän, joka itkee lapsensa syntiretkiä. 

Ei tuo huuto ollut tuomion huutoa. Tietysti se oli sitäkin. 
Mutta ennen kaikkea se oli Isän särkyneestä sydämestä lähtenyt 
rakkauden huuto. Sanoohan Raamattu nimenomaan: "Herra 
tuli murheelliseksi sydämessään." (1 Moos. 6:6.) 

Näin suuri on Jumalan rakkaus. 

Tämän näemme siitä sanomastakin, jonka Hän toi näille lan- 
genneille syntisparoille. Tosin Hän ensin vaati synnit valkeu- 
teen, niin miehen kuin vaimonkin. Tosin Hän julisti heille ras- 



kaan tuomionkin. Tosin heidän oli lähdettävä paratiisin ihanuu- 
desta ulos pimeään yöhön. Tosin Hän pani enkelin tulisin mie- 
koin portille vartijaksi. 

Mutta ei Hän tahtonut lähettää heitä lohduttomaan pimeyteen. 
Hän antoi heille mukaan ihanan lupauksen, lupauksen vaimon 
siemenestä, joka polkee rikki käärmeen pään. 

Tämä toivo mukanaan heidän oli lähdettävä raskaalle vaelluk- 
sellensa. 

Niin tänäänkin. 

Herran herätyshuuto on aina armohuuto! 
Tämä huuto etsii sinuakin tänään. 
Olet ehkä kaukana synnissä? 
Pysähdy, Hyvä Paimen etsii sinua! 

Niinkuin Herra tuli ensimmäisten ihmisten luo ihanin armo- 
lupauksin, tahtoen saada kiinnittää heidän katseensa siihen Ju- 
malan Karitsaan, joka kerran uhrataan maailman syntien sovi- 
tukseksi, niin Hän tahtoo tälläkin kertaa nostaa sinun katseesi 
siihen Jumalan Karitsaan, joka on jo uhrattu maailman syntien 
tähden. 

Herätyshuuto on aina armohuuto, sillä sen ydin on armon tar- 
jous. 

Mutta tarvitsetko sinä armoa? 

Ehkä sinä oletkin niin hyvä ihminen, ettet mitään armoa tar- 
vitsekaan? Ehkä sinä oletkin niitä terveitä, jotka eivät sielun 
suurta Lääkäriä kaipaakaan? Ehkä sinä oletkin niitä ihmisiä, 
joiden asiat ovat niin kunnossa, että uskaltavat rauhassa kuolla 
minä hetkenä hyvänsä? 

Jos niin on laita, ei silloin Herralla ole mitään asiaa sinun 
luoksesi. Eikä tällä kirjallakaan. Olet ostanut aivan väärän kir- 
jan. Sillä tämä kirja tahtoo tuoda Herran sanoman vaivaisille, 
kurjille, oman viheliäisyytensä tunteville ihmisille. Se tahtoo 
tuoda armoa rikkojille, lääkettä sairaille, apua hukkuville ja 
pelastusta kadotetuille. Ellet sinä tähän joukkoon kuulu, ei 
meillä ole mitään sanomista sinulle. 



Ja Herrakin vaikenee edessäsi, kuten kerran Herodeksen 
edessä, joka ei liioin mitään tarvinnut, jopa pilkkasi Jeesusta. 
(Luuk. 23: 8, 9.) 

Hyvä lukijani, älä anna tämän asian jäädä tälle kohtaa, vaan 
ala heti vakavasti pyytää parannuksen armoa omalle kohdallesi, 
äläkä pelkää, jos Herra vie sinut syvään synnin suruun. 

Tosi herätys alkaa aina todellisella synnin surulla. Joka ei 
koskaan ole sitä kokenut, ei myöskään koskaan ole todella he- 
rännyt. 

Kuule nyt, kun Herra huutaa. Älä piiloudu. Tule valoon. Tule 
saamaan syntisi anteeksi. 

RAJAN YLI. 

Sinä tiedät, että on olemassa selvä rajaviiva Jumalan ja maa- 
ilman välillä. Kukaan ihminen ei voi sitä vetää. Se kulkee näky- 
mättömissä sydämiä myöten. Mutta kukka ihminen voi sen itse 
tietää, mikäli on kysymys hänen omasta sielustansa. 

Sinäkin tiedät sen varsin hyvin. 

Sinä voit kätkeä sen muilta ja esiintyä niin, että ihmiset saa- 
vat sinusta väärän kuvan. Sinä voit olla tavoiltasi jumalinen, 
vaikka tiedät synnin sydäntä hallitsevan. Sinä voit esiintyä 
hurskaissa piireissä hurskain elein ja puheenparsin, vaikka 
sydämesi on täynnä maailmanrakkautta ja synnin henkeä. Ih- 
misiä voit pettää aikasi. Mutta Herraa et voi pettää. 

Monasti olet itsekin ollut tyytymätön tilaasi. Jumalisuuden 
varjolla eläminen ja kristillisyyden liepeillä liikkuminen on 
ajoittain tuntunut hyvin tympäisevältä. Ja Herrakin on tullut 
herättelemään. On antanut kutsun kaikua, pyytäen sinua herää- 
mään ja tarkkaamaan tilaasi. Ja ajoittain on kuin nyt jo tapah- 
tuisi selvä ratkaisu. Mutta ei. Taas olet vaipunut uuteen unte- 
luuteen ja suruttomuuteen. 

Kristityksi tuleminen täydellä todella on paljon enemmän kuin 
jonkinlaisen ratkaisun tekeminen. Mutta ilman selvää ratkaisua 
ei kuitenkaan kukaan voi todella tulla kristityksi. 



Siinä on käytävä rajan yli. 

Ja tämä tietää sisäistä ratkaisua. 

Se tietää ehdotonta sanoutumista irti kaikista synneistä. Se 
tietää vakavaa synnin tunnustamista ja sisäistä antautumista 
Herralle. Ja se tietää vielä paljon muuta. 

Mutta nyt on kysymys tästä. 

Nyt on kysymys siitä, oletko sinä, lukijani, tietoisesti lähtenyt 
maailmasta sisäisesti ja antautunut kokonansa Herralle? Vai 
vieläkö sinä keikut Jumalan ja maailman välillä? 

Kuinka onneton ja suorastaan vaarallinen onkaan tilasi ! 

Sinua voidaan verrata niihin kirvesmiehiin, jotka yhdessä 
Nooan kanssa rakensivat arkkia vedenpaisumuksesta pelastu- 
mista varten. Vuosikymmenet sitä rakennettiin. Vuosikymmenet 
he saivat kuulla Nooan saarnaavan pelastusta tuhotulvasta. Mo- 
nesti tuntui heistä kuin tuo Herran profeetta olisi puhunut suo- 
raan Jumalan innoittamana. Mutta hyvät vaikutukset häipyivät 
taas suruttoman maailman melskeissä. Ja kun sitten tuli tuhon 
päivä, hukkuivat nuo miehet muiden suruttomien mukana. 

Niinkö sinunkin käy? 

Luet parhaillaan tätä kirjaa, joka on kirjoitettu varoitukseksi 
juuri sinulle. Tunnustat taas, että kyllä se niin on. Kyllä tässä 
pitäisi tapahtua tosi elämänmuutos. Mutta kuinka päästä alkuun? 

Ja huomenna taas olet unohtanut kaiken suruttoman maail- 
man kemuissa ja kutsuissa. Samalla laillahan on käynyt niin 
useasti ennen. On tehty hyviä päätöksiä juuri niin paljon, että 
seuraavana päivänä on voitu ne rikkoa. Ja entistä suruttomani- 
maksi käy mieli. 

Saatana taitaa yrittää tehdä sinusta terästä. Sallii ottaa osaa 
uskovaisten kokouksiin, jotta siellä ensin vähän lämpenisit. Lä- 
hettää sitten maailmaan jäähtymään. Taas hengellisiin kokouk- 
siin lämpenemään. Taas maailmaan jäähtymään. 

Näinhän seppäkin "karkaisee" rautaa. Kuumaan hiillokseen 
hehkumaan. Kylmään veteen jäähtymään. Taas hiillokseen kuu- 
menemaan. Taas veteen kylmenemään. Ja jonkun ajan kuluttua 
ei pysty siihen enää kuuma eikä kylmä. 



Näinkö sinunkin käy? 

Kun olet tarpeeksi kauan keikkunut Jumalan ja maailman 
välillä, niin lopulta tuntosi turtuu lopullisesti. 

Ja kuitenkin sinä olet nyt niin lähellä pelastusta! 

Ei muuta kuin lopullisesti irti maailmasta ja kokonaan Jee- 
suksen omaksi. 

Hyvä, rakas, lukijani, sääli nyt kuitenkin omaa sieluasi sen 
verran, ettet sitä ehdoin tahdoin hukuta tuli järveen, vaikket 
enää osaisi mitään muuta sääliäkään. Sääli nyt toki omaa itseäsi, 
äläkä valmista itsellesi onnettomampaa iäisyyttä kuin minkä 
Herra on sinulle valmistanut. 

Ja Herra on valmistanut sinulle taivaan autuuden kaikkine 
aarteinensa ja rikkauksinensa. Herralla on sinuakin varten val- 
miina niin yltäkylläinen iäinen autuus, ettei sen määrää voida 
näillä ajallisilla mitoilla lainkaan mitata. 

Ja sinä valmistat suruttomuudellasi ja katumattomuudellasi 
ja sydämesi kovuudella tulihelvettiä itsellesi ! Iäistä vaivaa iäi- 
sessä perikadossa! 

Sääli nyt toki omaa sieluasi, sillä sen onni on sinunkin onnesi. 

Ja tee täyskäännös ja perinpohjainen parannus. 

Äläkä lykkää ratkaisua tuonnemmaksi, vaan ratkaise sielusi 
asia Herran pyhien kasvojen edessä tänään, nyt tässä paikassa, 
ennenkuin lasket tämän kirjan kädestäsi. 

Sillä nyt juuri on pelastuksen päivä. 

Huomenna voit jo kylmänä maata paarien päällä. 

Missä silloin on sielusi? 

KAKSI LAIVAA. 

Edessäni istuu nuori ihminen. Herra on pysäyttänyt hänet 
synnin retkillä. Elämä oli ollut tähän päivään asti jatkuvaa ry- 
pemistä synnissä. Nyt hän oli toverinsa kehoituksesta tullut 
mukaan hengelliseen kokoukseen. Jo ensimmäisenä iltana oli 
Herra puhutellut häntä. Sen tähden teki mieli tulla uudestaan. 



Neljäntenä iltana oli sielunhätä käynyt niin polttavaksi, että 
täytyi päästä yksityisesti asioistansa keskustelemaan. 

Siinä hän nyt istuu, koko olemuksen todistaessa suuresta sisäi- 
sestä taistelusta, Jeesus oli tehnyt häneen niin lahjomattoman 
vaikutuksen, ettei ollut ajattelemistakaan päästä Hänestä enää 
irti. Mutta mahdottomalta tuntui päästä irti maailmastakin. 
Kaikki toverit olivat syvästi syntiin kietoutuneita. Lähimmät 
omaisetkin olivat Herralle vieraita. Kuinka hän voisi yksin läh- 
teä Herraa seuraamaan? Sehän oli sulaa mahdottomuutta. 

Ja kuitenkin. Syntiinkään ei enää jaksanut jäädä. Ei enää 
saanut synnistäkään irti mitään sellaista, mikä voisi antaa 
sisällystä elämälle. Turhuutta kaikki tyyni ja tyhjyyttä! 

— Eikö voisi jotenkin sovitella? Eikö voisi salaa olla Jeesuk- 
sen opetuslapsi jumalattomien toverien keskellä? Onko nyt vält- 
tämätöntä niin jyrkästi hyljätä synti ja maailma? Jos ei liene- 
kään kaikki niin syntistä, kuin minä uskovaiset niitä asioita 
pitävät? Eikö saisi vähän tinkiä? 

Tähän tapaan hän kyseli ja koetti jostain päin löytää sellaista 
reikää, josta pääsisi pujahtamaan taivaan tielle ilman ehdotonta 
ja selvää parannusta. 

Silloin tuli mieleeni kuva. 

Sanon hänelle tähän tapaan : 

— Näen edessäni mustan, synkän laivan, joka yössä halkoo 
kuohuvaa valtamerta. Se on synnin laiva. Sen kapteenina on 
saatana. Sen päämääränä on helvetin vaiva. Kaikilta laivassa 
olevilta koetetaan pitää tämä asia täysin salassa, ja sensijaan 
uskotellan heille, että laiva vie lastinsa elämän onnen kentille. 
Ja matkustajat uskovat sen valheen. Tanssien, remuten, juoden 
ja huoraten kulutetaan aikaa laivalla -~ toisinaan vakavaa työ- 
täkin tehden. Se on musta ja synkkä laiva ulkoapäin, mutta 
kuuluu olevan sisältä kullattu ja jalokivin koristettu. 

Näen teidät seisomassa siinä kannella elämään kyllästyneenä 
ja väsyneenä. 

Samassa näen toisen laivan sukeltavan esiin pimeydestä. 
Se on ihmeen ihana, loistavan valkoinen ja kirkas laiva. 



Komentosillalla näen itse Jeesuksen Kristuksen, ja kuulen lai- 
vasta kaikuvan autuaitten ja onnellisten ihmisten kiitosvirren. 
Tämä laiva on matkalla taivaan rannalle, ja kapteenin ehdoton 
luotettavuus takaa, että todellakin perille tullaan. 

Yön pimeässä ei kukaan muu huomaa tuon toisen laivan ilmes- 
tymistä kuin te yksin, jonka kurssi näkyy suoraan leikkaavan 
mustan laivan kurssia. Muut remuavat ja juopottelevat synnin 
synkässä laivassa. 

Valkoisen laivan kapteeni huomaa teidät. Hän näkee teidän 
sanattoman hätänne ja ymmärtää teidän äänettömän rukouk- 
senne. Hän ohjaa laivansa aivan teidän laivanne viereen. 

Laivat pysähtyvät. 

Kaksi laivaa kohtaa toisensa synnin synkässä yössä. 

Kristuksen pelastuskutsu kaikuu. Mutta vain harvat sen kuu- 
levat, kun saatana yllyttää apurejansa valmistamaan ihmisille 
yhä suurempaa synnin hurmaa, jottei vain yksikään hänen orjis- 
tansa huomaisi Kristuksen valkoista laivaa siinä kupeella. 

Mutta te olette sen huomannut. Ja Herra on huomannut teidät. 

Katsokaa, miten Hän viittaa teille! Kuulkaa, miten hän kut- 
suu teitä! 

Ja tuossa te nyt olette ja epäröitte. Tahtoisitte jatkaa mat- 
kaanne entisten toverien kanssa, ja kuitenkin olla Kristuksen 
omana. Mutta ettekö tiedä, että mustan laivan matka käy kohti 
helvetin kauhuja? 

Jos todella haluatte pelastua, silloin teidän on jätettävä tuo 
musta laiva ja kiireesti noudatettava Jeesuksen kutsua ja siir- 
ryttävä kokonaan Hänen laivaansa. Teidän täytyy jättää synti- 
toverinne jatkamaan matkaa iäistä perikatoa kohti, koskapa se 
matka näyttää miellyttävän heitä. Ja teidän on, vaikkapa aivan 
yksin, noustava heti paikalla Kristuksen laivaan. Te ette saa 
kadottaa hetkeäkään, sillä laivat seisovat vain muutaman het- 
ken näin lähekkäin. Jos ette nyt asiaanne ratkaise, voi se jo 
huomenna olla liian myöhäistä, sillä voidaanhan teidän sielunne- 
kin ottaa pois jo ensi yönä. Ehkä teillä ei olekaan enää huomista 



päivää? Siksi, ratkaiskaa suhteenne Jeesuksen kutsuun nyt heti,. 
— tässä paikassa. 
Ja hän ratkaisi. 

Hän ymmärsi etsikkoajan suuren vakavuuden ja käytti tilai- 
suuden oikein. Niin syntisenä kuin oli, lysähti hän Herran eteen 
ja huusi : 

— Herra, armahda minua syntistä! 
Ja Herra armahti. 

Herra pelasti hänet. 

Kuinka kauan sinä onnut molemmille puolille? 
Kuinka kauan sinä koetat seisoa molemmissa laivoissa yhtä- 
aikaa? 

Etkö tiedä, kuinka tulee käymään sen, joka seisoo toisella ja- 
lalla toisessa ja toisella toisessa laivassa? 

Kun laivat taas lähtevät likkeelle eri suuntiin, täytyy sinun 
pudota niiden väliin ja hukkua keskelle suurta merta. Ei kukaan 
voi seisoa yhfaikaa kahdessa eri suuntaan kulkevassa laivassa. 

Kristuksen edessä on selvä: joko — tahi. 

Kukaan ei voi ajan pitkään palvella kahta Herraa. Yrittää 
sopii jonkun aikaa, mutta varmasti tulee päivä, jolloin täytyy 
astua joko toiseen tai toiseen laivaan. Ja voi sinua, jos olet vit- 
kastellut tekemästä ratkaisua niin kauan, ettei Kristus enää ole- 
kaan auttamassa, vaan jättää sinut syntiin hukkumaan! 

Sen tähden, lukijani, älä viivyttele ottamasta selvää kantaa* 

Liity selvästi ja tietoisesti Kristuksen puolelle tai lakkaa pet- 
tämästä itseäsi sillä luulottelulla, että kyllä tässä vielä ehtii. 

Sen tähden huudan vielä kerran : 

— Herää velttoudestasi ja ratkaise selvästi suhteesi Herraan» 
ennenkuin se on liian myöhäistä ! 

Tänään, tässä paikassa . . . nyt! . . . Nyt se ei ole myöhäistä. 
Mutta kenties jo huomenna. 




IIITÄ SAAKKA, kun profeetta Naatan oli lävis- 
tänyt Daavidin omantunnon sanoillaan: "Sinä olet se mies!" al- 
koi Daavid tuijottaa syntiinsä. Ja aihetta olikin. Olihan hän vie- 
tellyt toisen miehen vaimon, ja saadaksensa pitää hänet sekä 
peittääkseen rikoksensa jäljet toimittanut miehen surmatuksi. 
Murha ja aviorikos olivat siis hänen tunnollaan, mutta hän itse 
ei ollut niistä tietääkseenkään. 

Näin voi Jumalalle otollinenkin mies hairahtua. Ja mikä vielä 
ihmeellisempää, hänen omatuntonsa voi niin nukkua, ettei itse- 
kään näe oman syntinsä ja lankeemuksensa rikollisuutta. 

Monta on Daavidin kaltaista niidenkin joukossa, jotka joutu- 
vat tätäkin kirjaa lukemaan, Daavidin kaltaisia siinä, että tun- 
nolla on rikos, jopa kaksikin. Ja Daavidin kaltaisia siinä, ettei- 
vät rikokset ole vielä selvinneet heille kaikessa alastomuudes- 
saan ja hirmuisuudessaan. 

Käsi sydämelle, lukijani, eikö totta, kaikki ei siellä sisällä ole 
niin kuin sen pitäisi olla? 

Sitten tulee profeetta Naatan, Hän kertoo vertauksen, kuva- 
ten, miten rikas mies tekee sydämettömän teon erästä köyhää 
kohtaan. Sitten hän pyytää kuningasta langettamaan tuomion. 
Pyhässä oikeudentunnossa Daavid julistaa miehen ansainneen 
kuoleman. Silloin Naatan kohottaa kätensä ja viittää häneen 
sanoen: "Sinä olet se mies!" Nyt vasta aukenivat Daavidin sil- 
mät. Nyt vasta hän huomaa rikoksensa ja kauhistuu. 



— Rakas Herra, lähetä meidänkin luoksemme Sinun profeet- 
tasi paljastamaan meille salassa olevat syntimme, sillä näethäa 
Sinä, kuinka helposti mekin osaamme tuomita toisten rikoksia 
ja erehdyksiä, samalla kun omat syntimme jäävät kätköön sydä- 
memme sisimpään. 

Daavidin tunto heräsi. 
Ihmeellinen kokemus! 

Asia, mikä äsken vielä oli hänelle kuin olematon, tuli nyt niin 
tuskalliseksi kuin olisi tuli sytytetty hänen poveensa. Omaatun- 
toa poltti. 

Tästä tilasta hän kertoo psalmissa 32. 
"Kun minä siitä vaikenin, riutuivat luuni jokapäiväisestä vali- 
tuksestani." 

Tunnemmeko kokemuksesta tilan, jonka aiheuttaa aivan mää- 
rätyn synnin tuleminen henkemme näköpiiriin kaikessa kauheu- 
dessaan? 

"Sillä yötä ja päivää oli Sinun kätesi raskaana minun päälläni 
ja minun nesteeni kuivui kuin kesän helteessä." 

Sellaiseksi muuttuu sielun tila, kun Herra alkaa puhutella 
Sanansa ja Henkensä kautta. 

Ihminen jää tuijottamaan syntiinsä. 

"Minun syntini on aina minun edessäni." (Ps. 51 : 5.) 

Tämä on kauhea tila. Kun Pyhä Henki koskettaa tuntoa, he- 
rättää sen ja tekee synnin eläväksi, on kuin ihminen ottaisi tuli- 
sia hiiliä käteensä. Elävä synnintunto ei ole yhtään sen vähem- 
pää tuskaa tuottava kuin palavat hiilet kämmenellä. Sanotaan, 
että uskonto tekee joskus ihmiset mielisairaiksi. Uskonto sellai- 
senaan ei sitä tee, mutta omantunnon polte voi joskus käydä niin 
ankaraksi, että se horjuttaa ihmisen henkistäkin tasapainoa. 

Meidän on aina muistettava, että herääminen elävään synnin- 
tuntoon on suurta armoa. Todellista pelastusta ei synny, ellei 
ihminen ensin opi näkemään kadotettua tilaansa. Siksi on suuri 
armo saada nähdä Pyhän Hengen valossa oma sisäinen tilansa 
sellaisena kuin Herra sen näkee. Vaikkapa se olisi kuinka tus- 



kallista hyvänsä, on tärkeä muistaa, että, takana on aina Juma- 
lan suuri armahtava ja pelastava rakkaus. 

Mutta se, mikä tässä nyt on vaarallista, on jäädä tuijottamaan 
syntiinsä. 

On tosin sanottu, että on hyvä kantaa aikansa Herran vihaa 
tunnossaan. On tosin sanottu, että sielulle on terveellistä olla 
aikansa Jumalan mielen mukaisen murheen alla. On sanottu, 
ettei saa lian äkkipikaa karata pois Herran käsistä, kun Hän 
on painanut ihmisen katumukseen ja parannukseen. On hyvä 
jäädä kastelemaan katumuksen kyynelillä Jeesuksen jalkoja. 

Ja me yhdymme tähän. Yhdymme täydellisesti, kun tästä ei 
tehdä mitään kaavaa, jonka tiukkiin puitteisiin sielut puserre- 
taan ihmisten tekemien oppien mukaan. Jos Pyhälle Hengelle 
annetaan tässä täysi hallitus- ja lohdutusvalta, silloin on oikein 
tähdentää synninmurheen ja katumuksen syvää merkitystä Ju- 
malan pelastustiellä. Vain todella särkyneet sydämet osaavat 
antaa arvoa elävälle evankeliumin lohdutukselle. Vain se, joka 
todella on syntejänsä itkenyt, ikävöi todella päästä niistä eroon. 
Vain sen, jonka Jumalan Henki on todella tuominnut, voi Juma- 
lan Henki myös todella pelastaa ja uudistaa. 

Siksi on suorastaan vaarallista pyrkiä väkipakoin auttamaan 
ihmistä pois Jumalan mielen mukaisen murheen alta. Tämänkin 
armon on annettava tehdä sielussa se työ, jota varten Herra 
sen on lähettänyt. 

Mutta menettelisimme aivan väärin, jos ihmisviisauden mu- 
kaan rupeaisimme määrittelemään, kuinka kauan kunkin tulee 
"Jumalan vihaa kantaa". Siksi on meidän sellaisen sielun koh- 
dalla julistettava evankeliumia, ei tyrkyttäen eikä pakottaen, 
vaan antaen armon sanan Hengen haltuun, jotta Hän saa siitä 
jakaa ja sovittaa, minkä sopivaksi näkee. 

Lempeällä käsittelyllä ja rakkaudella on sairas sielu hoidet- 
tava Kristuksen jalkojen juureen Häntä katsomaan. Sillä yksin 
Hänessä on pelastus. 



Synnintunnossa ei vielä ole mitään pelastusta, se on meidän 
aina muistettava. Synnintunnosta voi tulla vieläpä omanvan- 
hurskauden verho, kuten Tuomas Wilcoks niin oikein osoittaa 
lrirjasessaan "Hunajan pisarat" : 

'Muista suurimpia syntejä voitavan salata yhtä hyvin paras- 
"ten töiden kuin suurimman omantunnon vaivan alla. Huolehdi 
siitä, että synnin haavoittama sielusi tulee Kristuksen verellä 
perinpohjin parannetuksi, ja varo, ettet vielä parantumattomalle 
synnin haavallesi kasvata ainoastaan kettä, muutamia velvolli- 
suuksia, nöyryyttä, sydämen huojennusta ja muuta sellaista vaa- 
rinottamalla/ 

Synninsurustakin voi tulla saatanan ase sielun turmioksi. 

Jos jäät tuijottamaan syntiisi, hukut yhtä varmasti kuin jos 
suruttomana olisit jatkanut synnin tekemistä. Tämän totuuden 
tietää oikeaksi esimerkiksi jokainen vankilan pastori. Hän voi 
kertoa ihmisistä, jotka vuosikausia ovat tuijottaneet syntiinsä, 
mutta eivät koskaan ole kokeneet pelastusta Kristuksessa Jee- 
suksessa. 

Sielunvihollinen tietää, että 'yksi silmäys Ristiinnaulittuhun 
-sulle elon ja autuuden tuo". Hän tietää, että missä katuvainen 
syntinen luo katseen Ristiinnaulittuun, siellä alkavat uudet elä- 
män voimat virrata. Mutta hän tietää myös aivan hyvin, että 
niin kauan kuin ihminen saadaan tuijottamaan syntiinsä, ei hän 
pääse irti synnin kahleista, vaan pysyy saatanan orjana, tosin 
kovin onnettomana orjana, mutta orjana sittenkin. 

Vasta Kristus särkee hänessä perkeleen työt. 

Älä siis jää tuijottamaan syntiisi, kun Herra kehoittaa sinua 
katsomaan ylös Pelastajaasi ja Vapahtajaasi. Paina mieleesi, et- 
tei syntiin tuijottaminen tuo mitään pelastusta myötänsä, vaikka 
pelastuksen tie kulkeekin elävän synnintunnon kautta. Pelastus 
on yksin Kristuksessa. Anna siis Herran Hengen johdattaa sinut 
läpi elävän synnintunnon Kristuksen ristin juurelle, ja ala siinä 
katsella Jumalan Karitsaa, jotta Hän voisi antaa sinulle elävän 
armon tunnon, sillä vasta elävässä armossa on elämä ja autuus. 



Tämän oli Daavidkin kokenut. 

Vaikeroituaan aikansa Herran käden raskaan painon alla hän 
meni ja tunnusti syntinsä Herralle ja sai kokea elävän syntien 
anteeksiantamisen ihmeen. Ja nyt hän puhkee tunnustukseen : 

"Sinä ympäröitset minut pelastuksen riemulla' 9 (Ps. 32 : 7.) 

Sielunvihollisen suurin ilo on saada sellainen sielu, joka ei 
enää tahdo jäädä kiinni mihinkään muuhun syntiin, kiedotuksi 
oikein syntien syntiin, nimittäin epäuskoon. Hän tahtoisi saada 
sinutkin tuijottamaan tekemiisi rikoksiin, huonouteesi, helma- 
syntiisi ja kaikkeen, mikä voisi mieltäsi masentaa, sillä niin 
kauan kuin itse askartelet niiden kanssa, tietää hän sinun olevan 
tiellä yhä syvempään epätoivoon. 

Herra ei ole paljastanut sinulle syntejäsi sen tähden, että jäi- 
sit niihin tuijottamaan, vaan sen tähden, että veisit ne nyt heti 
paikalla Kristuksen ristin juurelle. 

Katso, siellä riippuu Hän, joka on tehty synniksi sinun edes- 
täsi. Siellä riippuu Hän, joka kantoi sinun syntisi omana taak- 
kanaan ja otti päälleen sen tuomion, minkä olisi pitänyt kohdata 
sinua. Uhraamalla itsensä kuolemaan sinun edestäsi maksoi 
Hän sinun syntivelkasi, sovitti sinutkin Jumalan kanssa, ansaitsi 
sinullekin täyden armahduksen, syntiesi täydellisen anteeksi- 
annon, pelastuksen ja uuden elämän. 

"Hän on meidän sylitiemme sovitus, eikä ainoastaan meidän, 
vaan koko maailman." (Joh. 2:2.) 

"Hän on haavoitettu meidän pahojen tekojemme tähden, ho- 
suttu meidän syntiemme tähden. Rangaistus oli Hänen päällän- 
sä, jotta meillä rauha olisi. Hänen haavojensa kautta me olem- 
me parannetut." (Jes. 53.) 

Katso Häneen, kipujen mieheen! 

Älä tuijota syntiisi! 

Sinä saat katsoa Häneen, sillä Hän riippuu siellä sinuakin var- 
ten. Sinulla on siihen yhtä suuri oikeus kuin kenellä muulla 
tahansa. Hän riippuu siellä juuri sellaisia varten kuin sinä olet, 
sellaisia, joilla ei ole mitään muuta tuotavana Hänelle kuin pelk- 
kää syntiä. Hän riippuu siellä sellaisia varten, joitten mennei- 



syys on yhtä musta kuin ristillä riippuneen katuvan ryövärin. 
Hänellä on heitä varten juuri tällä hetkellä yhtä suuri armo kuin 
Hänellä oli Golgatan suurena päivänä tälle ryövärille. Eikä Hän 
pyydä sinua saapumaan luokseen synnin voittajana, tule vain 
orjana, tule hallitsevien helmasyntiesikin kanssa, pääasia vain 
on, että tulet Hänen luokseen, sillä Hänellä yksin on voima pääs- 
tää sinut niistäkin. 

Synteihisi tuijottamalla vaivut vain yhä syvempään orjuuteen. 

Katso Jeesukseen, Hän yksin voi päästää sinut kaikista siteis- 
täsi! 

Ei kukaan muu eikä mikään muu. 

Ja Hän päästää sinut julistamalla sinulle kaikki syntisi an- 
teeksi, antamalla sinulle täydellisen synninpäästön. 

Tule Hänen ristinsä eteen jumalattomana, vanhurskautetta- 
vaksi, niin sinäkin saat kokea, mikä voima piilee syntien anteek- 
siantamuksessa, kun uskallat niin kurjana kuin olet turvautua 
yksin Hänen verensä ansioon ja sen turvissa ryömiä Herran kas- 
vojen eteen. 

Vaäta anteeksi saatu synti on voitettu synti. 

Jos siis tahdot päästä irti synnistäsi, niin älä enää jää siihen 
tuijottamaan, vaan vie se Jeesukselle ja katso Häneen. Hän on 
ennenkin auttanut sinunlaisiasi synnistä rauhaan, iloon ja voi- 
maan. Sen todistan kokemuksestani. Hän voi auttaa sinuakin. 
Usko ja luota Häneen! 

KAIKKI PYYHITTY POIS 

Kauniisti kertoo eräs norjalainen pastori syntien anteeksi- 
antamisesta : 

— Vanha maallikkosaarnaaja makasi kuolinvuoteellaan. Kun 
viimeisen kerran kävin hänen luonaan, tapasin hänet tulvillaan 
rauhaa ja iloa. Vähän väliä hän kertasi sanoja : "Kaikki, kaikki 
pyyhitty pois!" 

Hän oli edellisenä yönä nähnyt unen. 

— Seisoin taivaan portilla, hän kertoi. Tunsin itseni niin sa- 



juomattoman kurjaksi, köyhäksi ja mitättömäksi. Olin puettuna 
likaiseen ja repaleiseen pukuun. Portti oli suljettu. Sen vieressä 
huomasin mustan taulun, johon oli valkoisilla kirjaimilla kirj oi- 
tettu kaikki minun elämäni synnit. Seisoin siinä ja kyyneleet 
valuivat silmistäni. Silloin oli kuin näkymätön käsi olisi pyyh- 
kinyt taulun aivan puhtaaksi ja minä kuulin äänen : 
"Kaikki, kaikki pyyhitty pois!" 

Huomasin seisovani puettuna Karitsan veressä valkaistuissa 
raatteissa. 

Portti aukeni ja oli kuin suuri kuoro oli§i toistanut sanoja : 
"Kaikki, kaikki pyyhitty pois !" 

Minut vietiin juhlasaliin. Näin suuren joukon aterialla, kaikki 
hohtavan valkoisissa vaatteissa. Yksi tuoli oli tyhjä. Olin mer- 
killisesti vakuutettu, että se oli siinä juuri minua varten. Mutta 
kun ajattelin istuutua siihen, tuli hän, joka näytti pöydässä pal- 
velevan, luokseni ja sanoi : "Ei vielä." Hän katsoi minuun niin 
-suloisesti ja lempeästi, että olin aivan sulaa. Tunsin hänessä 
Herran Jeesuksen. 

Heräsin sanomattomaan autuuden iloon ja tuntoon, ja korvis- 
sani soivat yhä sanat : 

"Kaikki, kaikki pyyhitty pois !" 

Seurakunnan viettäessä jumalanpalvelusta jouluaamuna kir- 
kossa lähti vanhuksen henki ottamaan paikkansa niiden pyhien 
joukossa, jotka hän oli unessa ennakolta saanut nähdä. Viimei- 
sinä sanoinansa hän toisti : 

"Kaikki, kaikki pyyhitty pois !" 

Lukijani ! Noihin sanoihin sisältyy ääretön riemu. Oletko inä 
koskaan saanut sitä kokea? Oletko seisonut Jeesuksen Kristuk- 
sen, Jumalan Karitsan edessä ja kyynelin katsellut elämäsi pit- 
kää syntiluetteloa? Oletko sitten saanut nähdä ikäänkuin näky- 
mättömän käden pyyhkivän kaiken pois? Oletkö kokenut syn- 
tien anteeksisaamisen iloa ja rauhaa? 

Raskainta kannettavaa elämässä on paha omatunto. Kun syn- 
tien muistot nousevat toinen toisensa jälkeen ja syyttävät meitä, 



silloin valoisinkin päivä muuttuu synkäksi kuin yö. Jos et ole 
tätä vielä kokenut, niin kerran saat sen kokea. Kerran Herra 
vetää salaisimmatkin syntimme kasvojensa valoon ja silloin 
niistä on tili tehtävä. Ihminen koettaa paeta tuota hetkeä. Hän 
koettaa unohtaa tekemänsä synnit ja pahat teot. Mutta ei hän 
iäti pääse pakoon. Tilinteon hetki on kerran edessä. Iäisyyden 
rajalla näkee ihminen kaiken sen, minkä elämässänsä on paina- 
nut unhoon. Nyt huutaa jokainen paha teko kostoa. 

Ja kuitenkin olisi kaikki voinut tulla ihanasti korjatuksi. 

Sinun ei olisi tarvinnut koko elämäsi ajan kantaa pahaa omaa- 
tuntoa ja kitua syntiesi muistojen alla. Se on kuorma, jota sinun 
ei olisi tarvinnut kantaa. On kuormia, joita Herra laskee meidän 
päällemme, ja joista emme pääse vapaiksi. Mutta on myös kuor- 
mia, jotka Herra tahtoisi ottaa pois ja joita Hän ei soisi meidän 
kantavan. 

Tätä viimeistä laatua on synnin kuorma. 

Sitä kuormaa ei sinun tarvitse kantaa yhtään päivää. 

Sen kuorman on Jeesus kantanut sinun puolestasi. 

Siksi Hän syntyi maailmaan, siksi kuoli Golgatan ristillä, että 
sinä pääsisit kuormastasi vapaaksi. Siksi Hän verensä vuodatti, 
että sinä saisit synnit anteeksi. Hän on sovittanut yhdellä ainoal- 
la uhrilla kaikki sinun pahat tekosi. Hän on omalla kalliilla ve- 
rellään maksanut sinun velkasi. Ja nyt Hän vain odottaa saa- 
dakseen täydellisesti armahtaa sinua, antaa kaikki anteeksi ja 
puhdistaa sinut lunta valkeammaksi. 

Sinun ei tarvitse kantaa syntikuormaasi. Laske se tällä het- 
kellä Jeesuksen ristin juureen, usko se Hänelle, jätä se Hänelle, 
niin sinäkin saat kuulla sanat : 

"Kaikki, kaikki pyyhitty pois!" 

Vain Karitsan veressä valkaistuissa vaatteissa mennään si- 
sälle hääsaliin. Mitkään muut pukimet eivät sinne kelpaa. Joka 
omissaan tulee, jää ulkopuolelle. 

Onko sinulla Katritsan veressä valkaistut vaatteet, oletko ko- 
kenut syntien anteeksisaamisen ja puhdistuksen? 



Katso, siitä kokemuksesta vasta alkaa elävä kristillisyys. Sii- 
hen saakka on kaikki ollut vain muotojumalisuutta ja omanvan- 
hurskauden rakentamista. Siitä alkaa elämä uskossa. Siihen 
saakka se on ollut enemmän tahi vähemmän salaista epäuskon 
elämää. 

"Kaikki, kaikki pyyhitty pois!" 

Siinä on uskovaisen salattu ilon lähde, josta tämän maailman 
ihminen ei tiedä mitään. Pyhän Hengen antama elävä vakuutus 
syntien anteeksisaamisesta, jonka perustana on yksinkertainen 
usko Sanan todistukseen, antaa taivaallista iloa sydämeen sil- 
loinkin, kun kaikki maalliset ilonlähteet tukkeutuvat. 

"Kaikki, kaikki pyyhitty pois!" 

Katsot taaksesi. Kaikki on lumivalkoisen puhdasta. On kuin 
syksyllä ensimmäisen lumen peittäessä maan. Tie, jota olet kul- 
kenut, oli äsken vielä täynnä rapakkoa ja lokaa. Nyt lumen pei- 
tossa kaikki on hohtavan puhdasta. Näin sinunkin elämässäsi. 
Elämäsi tie on ollut rapakkoinen ja lokainen. Nyt se on puhdas 
ja hohtavan valkoinen. Sillä Hän on antanut anteeksi kaikki 
syntisi ja heittänyt ne meren syvyyteen. 

Katsot itseäsi. Äsken seisoit likaisissa ja tahratuissa vaatteis- 
sa kuin riihestä tullut mies. Nyt Kristuksen veren puhdistama- 
na olet kuin uusi ihminen, jossa ei ole jälkeä entisistä tahroista. 

Rakas ystäväni, omista tämä sana itsellesi. Siihen sisältyy ko- 
ko hengellisen elämän salattu siunaus, kristillisyyden valo, ilo ja 
voima. Se sana kuuluu sinullekin. Yksin sen armon turvissa us- 
kaltaa vaivainen syntinen kuolla. Ja jos sinun täytyy kuolemassa 
tarttua tähän sanaan, niin miksi et sitä tekisi yhtä hyvin nyt. 
Missään tapauksessa ei se silloin ole helpompaa kuin tänään. 

Kuinka ihanaa onkaan erota tästä elämästä ja siirtyä Herran- 
sa ja Vapahtajansa luo, kun on saanut armon uskoa: 

"Kaikki, kaikki pyyhitty pois!" 

Uskotko sinä, hyvä lukijani, että kaikki syntisi on pyyhitty 
pois? 



Siinä piilee elämä ja autuus. 

Uskotko yleiseen armahdukseen Golgatan ristillä? 

Vain Karitsan veressä valkaistuissa vaatteissa mennään sisäl- 
le taivaallisiin hääsaleihin. Omissa ryysyissä, olivatpa ne nyt sit- 
ten minkä nimiset hyvänsä, joudutaan suorastaan heitetyiksi ul- 
koisimpaan pimeyteen, vaikka olisi mukaan jouduttukin. (Matt. 
22: 11 — 13.) Tästä näemme, kuinka perin välttämätöntä on us- 
kossa pukeutua siihen hääpukuun, jonka Herra lahjoitti meille 
jo pyhässä kasteessa, ja kuinka tärkeätä on valvoa, että tämä 
puku pysyy puhtaana jokapäiväisen katumuksen ja uudistuksen 
kautta. Sillä sanotaanhan Sanassa aivan selvästi, että vain ne, 
jotka jatkuvasti valkaisevat vaatteensa Karitsan veressä, saavat 
oikeuden käydä sisälle hääsaliin. Heidän kristillisyytensä on, 
kuten Tuomas Wilcoks sanoo kirjassaan "Hunajan pisarat", 
Kristuksen vereen juurtunut, s.o. he ovat kuolleet omastaan ja 
elävät yksin syntien anteeksiantamuksesta. 

Mutta kuinka työlästä onkaan uskoa syntien anteeksianta- 
mukseen ! 

Paholainenkin antaa meidän harjoittaa luonto jumalisuutta 
kristillisyyden verhossa vaikka kuinka innokkaasti, sillä hän 
tietää aivan hyvin, ettei ihminen tule autuaaksi tässä uudesti- 
syntymättömässä tilassaan, vaikka mitä tekisi. Mutta yritäpäs 
uskoa, mitä joka jumalanpalveluksessa tunnustat uskovasi, kun 
alttarilta luetaan kolmas uskonkappale: "Minä uskon Pyhään 
Henken, . . . syntien anteeksiantamiseen, . . . j.n.e.", niin olet 
pian havaitseva, kuinka työläs asia on uskoa Herran omat sanat 
ja lupaukset tosiksi. Siihen ei oma sydämesi eikä sielunviholli- 
nen antaisi sinulle ikinä lupaa. 

Ja kuitenkin todistaa Jumalan sana, että me tulemme van- 
hurskaiksi ainoastaan, uskon kautta Jeesukseen Kristukseen. Ei 
luulouskon, ei omatekoisen uskon, vaan Herran Hengen herättä- 
män uskon kautta. 

Mistä sitten tiedän, mikä usko on Herran Hengen herättämää 
uskoa? 

Herran herättämää uskoa on sellainen usko, joka syntyy Her- 



ran Hengen herättämän mielenmuutoksen ja parannuksen kai- 
puun yhteydessä. Siellä missä syntyy totista ikävää Herran puo- 
leen, totista halua luopua synnistä ja maaiVmasta, kyllä siellä 
aina on mukana Herra itse. Ja missä Hän on mukana, siellä he- 
rättää Hän uskomisen ikävää ja antaa myös uskomisen armon. 
Näin syntyy elävä usko Herran käsissä viipyvässä. 

Mutta "herännyt ihminen on hätäinen ja hullu", sanoo Paavo 
Ruotsalainen. 

On kuin näkisin suuren virran. Toisella rannalla on Turme- 
luksen kaupunki, toisella Taivaallinen Jerusalem. Näen paljon 
kansaa virran rannalla pyrkimässä edellisestä jälkimmäiseen. 
Toiset ottavat asian perin välinpitämättömästi ja kylmästi, kat- 
selevat vain ihanaa kaupunkia toisella rannalla ja tuumivat, että 
olisihan tuonnekin mukava tulla, mutta eivät ryhdy sen vaka- 
vampiin yrityksiin. Muutamat taas juoksevat edestakaisin pit- 
kin rantaa. Näkee selvästi, että heillä on hätä. He miettivät, mi- 
ten päästä yli ja minkälaiset pukimet tuolla kelpaisivat. Astu- 
vatpa joskus veteenkin ikäänkuin aikoisivat omin voimin uida 
yli virran. Mutta virta on voimakas. Joka omin voimin sen va- 
raan heittäytyy, sen se vie mukanaan — perikatoon. 

Näen suuren venheen rannalla, venheen, jonka nimi on : "Syn- 
tien anteeksiantamus". Näen ihanan Valo-olennon seisovan ven- 
heessä ja tarjoavan ilmaista kulkua yli virran. Näen Hänen ven- 
heessään vielä joukon ihania hääpukuja, jotka Hän on jo va- 
paasti lahjoittanut jokaista rannalla olijaa varten. 

Mutta "herännyt ihminen on hätäinen ja hullu". 

Hän koettaisi mieluummin kaikkia muita keinoja kuin antau- 
tuisi näin "armosta" pelastettavaksi. Hänessä asuu aivan kum- 
mallinen epäuskon henki ja taipumus oman vanhurskauden ra- 
kentamiseen. Armosta, sulasta armosta ei hän vain tahtoisi 
autuaaksi tulla. Pitäisi olla jotain omaa kerskausta, vaikka sit- 
ten kuinka vähän. 

Ilokseni näen sinut, lukijani, astuvan Valo-olennon luo. Näen 
Hänen auttavan sinut venheeseen. Näen Hänen riisuvan pois 



sinun saastaiset rääsysi ja pukevan sinut ihaniin taivaallisiin 
häävaatteisiin, jotka ovat Karitsan veressä valkaistut. Näkymä- 
tön kultakruunukin pannaan jo päähäsi, mutta ethän sinä voi 
näkymätöntä nähdä. 

Miten iloisena ja onnellisena sinä hymyiletkään ! 

Kiitosvirsi ihan huuliltasi kaikuu ! 

Ei. — Nyt minä näin väärin. Ethän se ollutkaan sinä. Sinähän 
yhä juokset edestakaisin tuolla rannalla ja käärit likaisia oman- 
vanhurskauden rääsyjä alastomuutesi verhoksi. Aivan niin. Sinä 
yhä koetat pysyä epäuskossasi. Et näy välittävän tuon ihanan 
Valo-olennon yhä uudistuvista kutsumuksistakaan : 

"Pyhä Henki ja Morsian sanovat: Tule/ Ja joka kuulee, hän 
sanokoon : Tule/ Ja joka tahtoo, hän tulkoon ja joka janoaa, hän 
ottakoon lahjaksi elämän vettä/' 

"Elämän vettä" on saatavissa vain tuolla venheessä, jonka 
nimi on: "Syntien anteeksiantamus". 

Nyt näen venheen irtaantuvan laiturista. Sinä jäät! 

Ei! Sinä juokset, ja, katso, — ottihan Herra sinut vastaan. 
Hän, joka sanoo, ettei heitä ulos ainoatakaan, joka Hänen luok- 
sensa tulee. 

Kas niin, nyt olet pelastettu ! Nyt "olet Kristuksessa", kun us- 
kot Hänen sanansa ja rentonaan heittäydyt Hänen armonsa 
varaan. 

Nyt olet pelastettu, kun astut venheeseen : "Syntien anteeksi- 
antamus". 

Vain siinä pääset virran yli. Mutta siinä pääset varmasti. 
Olet puhdas. Hääpuku loistaa ylläsi. 

Kaikki entinen on pyyhitty pois! Katso, kaikki on uudeksi 
tullut! 

ANSAITSEMATON ARMAHDUS. 

Arkana tuli taannoin luokseni murheellinen sielu. Väsynyt 
ihmislapsi. Oli joutunut aivan tiepuoleen, ja näytti siltä, ettei 
milloinkaan enää jaksaisi nousta ja lähteä uudelleen vaeltamaan 



Herran tietä. Hän oli omien sanojensa mukaan niin kauheasti 
pettynyt sekä Herraan että itseensä, ettei epäuskonsa tähden ar- 
vellut enää maksavan vaivaa yrittääkään eteenpäin. Hän lausui : 

— Luulin ennen, että Herra todellakin on lupaustensa takana 
ja antaa minulle apuansa, kun sitä vakaasti pyydän. Mutta nyt 
en enää jaksa uskoa. Olosuhteet kodissani ovat sellaiset, ja var- 
maan minun luonteenikin on sellainen, että vaikka kuinka yrit- 
täisin vaeltaa tosikristittynä, ei siitä kuitenkaan tule mitään. 
Lankean kerta kerran perästä ja häpäisen Vapahtajani. Olen 
pyytänyt polvillani päästä syntieni voittajaksi, mutta yhä suu- 
rempaan hätään olen joutunut. Nyt olen kadottanut uskonikin 
aivan kokonaan. Miksi ei Herra anna minulle sitä voimaa, että 
voisin voittaa kaikki syntini ja vaeltaa iloisena ja onnellisena 
Jumalan lapsena voittaen toisiakin Herralle? Nyt päinvastoin 
tuotan häpeää Hänen nimelleen huonolla kristillisyydelläni ja 
monilla synneilläni? Minä en jaksa enää vaeltaa synnin orjana. 

Tähän tapaan hän puheli. 

Otin hyllyltäni Siionin virret ja luin hänelle seuraavat säkeis- 
töt: 

"En ole päässyt vieläkään synneistä entisistä, 
paits' Jeesusta ei yksikään voi mua päästää niistä. 
Siis lankeen jalkais' etehen, ah, anna vaivas' verisen 
synteini maksuks' tulla." 

"Minut synnin ansa kietoo kokonansa lohdutuksetta. 
Huonona, alastonna, aivan avutonna virvoituksetta. 
Armoa saan anoa, mutta epäusko painaa. 
Apua, Herra, lainaa." 

"Mitä tehdä pitää? Kuka neuvon tietää? Ratko irralle, 
Jeesus, siteheni. Olen huoneheni tehnyt hiedalle. 
Lämmitä ja sytytä tulessasi kylmää mieltä, 
poista murhe sieltä." 



Näin jatkoin hiljalleen tätä Siionin virsien lukemista, ja sa- 
noin sitten: 



— Noinhan ne entisetkin pyhät ovat saaneet valittaa, ja totta 
pulmakseni, sellainen se on minun oma tilanikin. Te ette voi 
uskoa, kuinka mielelläni minäkin olisin täysin synnitön ja pyhä. 
Kuinka ihanaa olisi, jos pääsisi niin Kristuksen kaltaiseksi, ettei 
yksikään ihminen enää huomaisi pienintäkään puutetta tai tah- 
raa enempää puheissa kuin vaelluksessakaan, Matkatoveri elä- 
mäntiellä ! Tuon saman vaivan alla minäkin kilvoittelen. 

— Pastori, kuinka te sitten voitte jaksaa? 

— Toisinaan tekee mieli kysyä aivan samaa itseltään. Minua 
on koko kristillisen elämäni ajan kiusannut se suunnaton ero 
Jumalan lupausten ja oman elämäni kokemusten välillä. Kun 
luvataan elämä ja yltäkyllin, ja missä sitä on? Kun luvataan, 
että jokainen anova saa, eikä saa voittoa edes tyytymättömyy- 
den ja kiittämättömyyden synnistä. Toisinaan painaa oma huo- 
nous niin, ettei luule jaksavansa enää askeltakaan. 

Näin että hänen kasvonsa aivan kuin kirkastuivat ja hän ky- 
syi vielä kerran : 

— Mutta rovasti, kuinka te sitten jaksatte? Minä olen aivan 
uupunut näihin taisteluihini oman pahan itseni kanssa. Minusta 
ei tule sen parempaa, vaikka kuinka koettaisin. 

Ja sitten hän kertoi joukon yksityiskohtia, jotka eivät kuulu 
tähän. 

Sanoin silloin hänelle : 

— Vasta näissä kiusoissa ja vaivoissa olen minä oppinut ym- 
märtämään, mitä armo todella on. Oli aika, jolloin armo oli mi- 
nulle melkein pelkkä sana, jumalinen sana. Sitten se alkoi mer- 
kitä jonkinlaista Jumalan hyväntahtoisuutta, jota voisi luonneh- 
tia näin : "Armo on sitä, ettei Herra nyt ole niin turhan tarkka 
kaikkien pienten syntien suhteen, kunhan vain pääsuunta on 
oikea." Joskus ajattelin myös, että armo on se hyväntahtoinen 
lisä, jonka Herra panee kaikkien minun ponnistusteni jatkoksi, 
jotta siten täyttäisin Jumalan asettaman mitan. 

Nyt ymmärrän armon aivan toisin, ja olen sen jo kauan ym- 
märtänyt. 

Armo on samaa kuin rikollisen ansaitsematon armahtaminen. 



Tuolla Helsingin kuritushuoneella voi olla mies, joka on teh- 
nyt sellaisen rikoksen, että laki vaatii kuolemanrangaistuksen. 
Hän lähettää tasavallan presidentille armonanomuksen. Hänet 
armahdetaan. 

Mitä se merkitsee? 

Yksinkertaisesti sitä, että hänen kanssaan menetellään aivan 
päinvastoin kuin mitä laki vaatii. 

Sitä on myös Jumalan armo. Herra menettelee meidän kans- 
samme aivan päinvastoin kuin mitä jumalallinen laki vaatii. Me 
olemme rikkoneet ja syntiä tehneet ajatuksin, sanoin ja töin. 
Olemme tahallisesti rikkoneet. Olemme uskovaisinakin tehneet 
sitä mikä paha on. Jos Herra nyt menettelisi meidän kanssamme 
ansiomme mukaan, jos Hän rankaisisi yhdenkin synnin niin kuin 
Hänen pyhyytensä vaatii, olisimme kaikki auttamattomasti ka- 
dotettuja. Ei yksikään ihminen pääsisi milloinkaan taivaaseen» 

Mutta nyt "Hän ei tee meille meidän syntiemme mukaan, eikä 
hän kosta meille meidän pahojen tekojemme mukaan". Vaan 
mitä Hän tekee? 

Hän istuu armoistuimella odottaen, että syntinen tulisi Hänen 
eteensä armonanomuksensa kanssa. Sillä Hänellä on valta ar- 
mahtaa, koskapa Hän on ruvennut syntisen takausmieheksi, 
Hän on Golgatalla suorittamansa uhrin tähden ostanut kaikki 
syntiset omakseen omalla pyhällä ja kalliilla verellään. Ja nyt 
Hän odottaa vain sitä yhtä, että — syntinen tulisi, tunnustaisi 
vilpittömästi tilansa, toisi kaikki heikkoutensa ja salaisimmat- 
kin lankeemuksensa Hänen kasvojensa valoon ja anoisi armoa. 
Anoisi, ettei hänen kanssaan meneteltäisi niinkuin laki ja oikeus 
vaatii, vaan että hän saisi armon, samanlaisen ansaitsematto- 
man armon kuin ryöväri ristillä. 

Kun saa joka päivä alkaa uudestaan suuren, armoa ansaitse- 
mattoman syntisen paikalta, silloin jaksaa. Toivoisin kyllä, että 
Herra voisi antaa moninkertaisen siunauksen levätä minunkin 
ylläni ja tekisi minusta sellaisen voittajan, etten enää missään 
kiusoissa koskaan lankeaisi, mutta kun Hän ei nyt näy voivan 
sitä tehdä, vaan minun täytyy nöyryytyksekseni ja kurituksek- 



seni alituiseen kokea, että syntinen "liha" yhä riippuu minussa 
kiinni, niin minun täytyy tähän kurjuuteeni ja voimattomuu- 
teeni tyytyä, niin raskasta kuin se onkin. Näin on nyt ainakin 
minun laitani. Toisilla voi olla paremmin. 

Kun hän oli mennyt pois, tunsin iloa siitä, että olin saanut 
armon puhaltaa liekkiin heikosti suitsevan kynttilänsydämen, 
sillä näinhän selvästi, miten uusi toivo loisti hänen katseestaan» 
Tulin silloin ajatelleeksi, kuinka monia tällaisia suitsevia kynt- 
tilänsydämiä onkaan Herran kansan keskuudessa, ihmisiä, joi- 
den tunnustus on: "Sitä hyvää, jota tahdon, en tee. Mutta pa- 
haa, jota en tahdo, sitä harjoitan." (Room. 7.) Eikö tästä voi 
koskaan päästä pitemmälle? Eikö voi tulla lopulliseksi voitta- 
jaksi kaikista synneistä? 

Minä en ainakaan ole tavannut milloinkaan sellaista ihmistä 
enkä ole sellaisesta lukenut, joka olisi kokonaan vapautunut tai- 
pumuksesta syntiin. Ei edes Paavali ollut sellainen. On kyllä 
aikoja, jolloin ihminen voi olla niin Pyhän Hengen täyttämä» 
ettei synnillä ole mitään valtaa hänen elämässään, sen olen itse- 
kin kokenut, mutta sitten tulee taas toisia aikoja, erikoisten kiu- 
sausten aikoja, jolloin sisäinen turmelus käy tuskalliseksi ja ih- 
minen saa taas huomata, mitä hän itsessään on. Synnistä voim- 
me päästä vapaiksi Kristuksessa, Jeesuksen veren voiman ja Py- 
hän Hengen armon kautta, mutta syntisyydestä, lihasta, van- 
hasta luomuksesta, emme vapaudu tällä puolen kuoleman. Jo- 
kaista Herran omaakin vaanii lankeemuksen mahdollisuus, vaa- 
nii joka hetki, ja siksi on alituinen valvominen ja rukoileminen 
tarpeen. Sillä vaikka henki on altis, niin liha on heikko. 

Tästä syystä tarvitsemme niin äärettömän paljon armoa. Suo- 
ranaista armahdusta. Tulla yhä uudestaan itsessään jumalatto- 
mana vanhurskautetuksi. 

Siksi myös rukoilemme: "Langenneet nosta Sinä jälleen!" 

Herra yksin voi langenneen nostaa jälleen ; ei tuo raukka pää- 
se omin voimin nousemaan. Hän voi taas pyyhkiä kaikki synnit 



pois ja alkaa aivan kuin alusta. Ja näin Hänen täytyy menetellä 
jokaisen, pyhimmänkin ihmisen, kanssa. 

Sinun kanssasi, lukijani, joka monasti ajattelet, ettei tästä 
sinun parannuksen asiastasi tule yhtään mitään. Ehkä sinäkin 
saat sanoa: "Sotinut olen kyllä, kuitenkin langennut", ja nyt 
olet aivan lopullisesti uupunut ja tiepuoleen jäänyt ajatellen: 

— Kristillisyys on minulle työläs ja vaikea asia. Kyllä lienee 
parasta siitä kokonaan luopua. 

Nosta silmäsi Kristukseen! Lähetä uusi täydellisen armah- 
duksen anomus Hänen armoistuimensa eteen. Älä tulekaan an- 
sioillesi ja mahdollisuuksillesi. Sinulla ei ole mitään, johon voi- 
sit puolustukseksi vedota. 

Pyydä pelkkää armoa, pelkkää armahdusta, ansiottoman, täy- 
dellisesti ansiottoman armahtamista. 

Katso yksin Jeesukseen ja turvaa Hänen lupauksiinsa ! 

Ja kun sitten Herran Henki Jumalan Sanan kautta vakuuttaa 
sinulle, että kaikki mennyt on pyyhitty pois, silloin saat kokea, 
että Hän nostaa langenneen jälleen tielle ja armahtaa kuole- 
maantuomittuja sulasta armosta. Hän ei milloinkaan tähän väsy. 
Yhtä monta kertaa kuin syntinen esittää armahdusanomuksensa 
Hänen armoistuimensa edessä, yhtä monta kertaa hänet armah- 
detaan. 

Ellei niin tapahtuisi, hukkuisi jokaikinen meistä helvettiin! 
Mutta niin tapahtuu Herran oman lupauksen mukaan. 



ELASTUSVARMUUS kuuluu erottamattomasti elävään 
kristillisyyteen. Hengellisen tylsyyden ja huolettomuuden tilas- 
sa voivat ihmiset tyytyä jonkinlaiseen jumalisuuteen .ja hurs- 
kasteluun, jossa heillä ei ole mitään todellista pelastus varmuut- 
ta, mutta kun sielu todella herää ja joutuu elävän Jumalan kä- 
siin synteineen, silloin se ei rauhoitu muusta kuin siitä tietoisuu- 
desta, että on saanut kaikki syntinsä anteeksi. Tämä havaitaan 
aina, kun herätyksen tuulet, Pyhän Hengen tuulet, todella alka- 
vat kansaa ravistaa. 

Jos kysyisimme, mikä oli polttavin kysymys Paavo Ruotsalai- 
sen hengellisessä elämässä, on vastaus : "Pelastiisvarmuus" . Tä- 
mä kysymys vei hänet aikoinaan mielipuolisuuden rajamaille. 
Tämä kysymys pani hänet tekemään tuon pitkän matkan Iisal- 
men tuolta puolen Jyväskylään seppä Högmanin luo. Kun tämä 
kysymys sitten laukesi hänen omalta kohdaltansa, tuli hänestä 
se suuri ja armoitettu sielunhoitaja, jona hänet tunnemme. Löy- 
dettyään itse tien saattoi hän opastaa toistenkin jalkoja "rauhan 
poluille". 

Kysymys pelastusvarmuudesta onkin koko protestanttisen 
kristillisyyden tärkeimpiä kysymyksiä, sillä Lutherin uskonpuh- 
distus johtui valtavalta osalta siitä, että hänen armottoman syn- 
nin kanssa kamppaileva sielunsa ei voinut löytää rauhaa sillä 
tiellä, jolle katolinen kirkko ihmisiä ohjasi, vaan vaati sellaista 



pelastuskokemusta, jossa Jumalan lapsen oikeus tuli hänelle elä- 
väksi todellisuudeksi. Tämän hän löysi, kun oppi uskonvanhurs- 
kaudesta kirkastui hänelle. 

Siellä missä tänäkin päivänä Jumalan tuulet puhaltavat., su- 
keltautuu kysymys pelastusvarmuudesta aina uudestaan esiin. 
Missä tämä kysymys ei sieluja vaivaa, siellä voidaan varmasti 
todeta hengellistä kuolemaa kaiken jumalisen muotomenon alla. 
Tyydytään ihmiskeskeisiin, isiltä perittyihin hurskauden muo- 
toihin, mutta todellinen sielunhätä on tuntematon. Uinutaan 
väärän rauhan, omatekoisen rauhan varassa, ilman elävää Hen- 
gen todistusta lapsioikeudesta. 

Niinkö sinunkin laitasi on, hyvä lukijani ! 

Olethan toki vähän jumalinen? Harrastat hengellisiä asioita? 
Eristäydyt fariseusten tapaan kaikesta maailman ulkonaisesta 
menosta ja pidät tiukasti kiinni peritystä hurskaudestasi? 

Mutta sydämesi on aivan muuttumaton. 

On vain kuin jumalisuuden takki olisi puettu yllesi, ja se tak- 
kikin on vielä ostettu 'Valmiiden vaatteiden kaupasta" eikä edes 
tehty sinun henkesi mittojen mukaan. Sen jumalisuuden turvis- 
sa sitten toivot taivaaseen pääseväsi, mutta — kuinka käynee? 
Sanoisin sinulle seppä Högmanin sanan Paavo Ruotsalaiselle, 
jos nimittäin tilasi on tällainen: 

— Yksi sinulta puuttuu ja sen mukana kaikki — Kristuksen 
sisällinen tunteminen. 

Tämän kansa puuttuu myös pelastusvarmuus. 
Kun Basavo itse oH tämän löytänyt, saattoi hän silloin tällöin 
tehdä ihmisille kysymyksen : 

— Kuinkas nyt kävisi, jos tuossa paikassa pääsi pantaisiin 
piilun alle 

Tällä sanalla hän tahtoi ahdistaa ihmisiä etsimään pelastus- 
varmuutta. 

Toisilta hän saattoi kysyä : 

— Missä passi?, tarkoittaen tällä Hengen todistusta lapsi- 
oikeudesta. 

Niin, kallis lukijani, kuinka kävisi, jos äkkiä kuolema kohtaisi 



tai tulisi Herra? Onko asiasi selvät Herran kanssa? Onko sinulla 
passi, Hengen todistus? 

Tiedätkö olevasi Jumalan lapsi, ihminen, joka on siirtynyt pi- 
meydestä valoon, saatanan vallasta Kristuksen omaksi, joka on 
saanut autuaan perintöosan pyhitettyjen joukossa? 

On perin kohtalokasta väheksyä tätä todistusta. Se johtaa 
tavallisesti hengellisen kuoleman esikartanoihin. Sillä yksin 
Henki tekee eläväksi, ja missä Hänen välittämäänsä armoa 
väheksytään, sieltä Hän vetäytyy pois, ja silloin tulee penseys ja 
kuolema. 

On tietysti selvää, ettei pelastusvarmuus ole mikään autuuden 
ehto, se kun päinvastoin on pelastuksen seuraus. Täytyyhän toki 
•ensin olla pelastettu, ennen kuin voi omistaa pelastusvarmuuden. 
Sen tähden on mahdollista olla pelastettu, vaikkei omistakaan 
yelastusvarmuutta. 

Mutta toiselta puolen on myös varmaa, että todellisesti pelas- 
tettu ihminen ikävöi aina varmuutta ja saa aina lahjaksi Her- 
ralta varmuuden, jos vain sitä etsii. Koko Uusi Testamentti on 
kuin lakkaamaton todistus siitä, kuinka mielellään Herra antaa 
pelastusvarmuuden jokaiselle sitä etsivälle. On siis tullut jotain 
perin kieroa sen ihmisen hengelliseen elämään, joka pitää hal- 
pana pelastusvarmuuden etsimisen, vaikka Herra sen niin mie- 
lellään hänelle suo. Hänhän on luvannut antaa Pyhän Hengen 
jokaiselle sitä anovalle (Luuk. 11: 13), ja Pyhän Hengen muka- 
na seuraa todellinen pelastusvarmuus. Vasta Henki sinetöi Ju- 
malan lapsen, antaen lapseuden hengen, joka huutaa: "Abba, 
isä." Hän itse on "passi", s.o. vakuus. (Efes. 1: 13, 14.) 

Siksi muodostuukin kysymys pelastusvarmuudesta kysymyk- 
seksi : 

Oletko sinä saanut Pyhän Hengen? 

Paavali kirjoittaa: "Jolla ei ole Kristuksen Henkeä, se ei ole 
Hänen omansa" (Room. 8:9). 

Näin olennaisesti kuuluu siis pelastusvarmuus elävään kristil- 



lisyyteen. Vaikkei se olekaan pelastuksen ehto, on se kuitenkin 
todellisen pelastuksen seuraus. 

On perin mielenkiintoista tarkata, mikä merkitys tällä kysy- 
myksellä on ollut eri uskonnollisten suuntien syntymiseen. 

Olemme jo maininneet, että Paavo Ruotsalainen sai tämän 
varmuuden voimakkaan Pyhän Hengen vuodatuksen kautta, 
saatuansa viimeinkin katseensa irti itsestään ja kiinnitetyksi 
yksin Kristukseen. Siihen auttoi häntä Wilcoksin kirja "Huna- 
jan pisarat" ja seppä Högmanin todistus. 

Hedberg löysi varmuuden pitkän etsimisen jälkeen, päästyään 
viimein irti kaikesta omatekoisesta jumalisuudesta ja kiinni yk- 
sin Sanan todistukseen. 

Renqvist löysi pelastus varmuuden ja rauhan yhä pitkittyväs- 
sä rukouksessa. Kesti kauan, ennenkuin lopullinen varmuus val- 
tasi hänen sielunsa, joidenkin todistusten mukaan vasta hänen 
Sortavalassa ollessaan. 

Laestadiolaisen suunnan piirissä pyritään antamaan tämä 
varmuus äänellisen synninpäästön tukemana, vaikka Laestadius 
itse löysi sen välittömästi Herran kasvojen edessä ollessaan 
erään lappalaistytön todistuksen johtamana. 

Kokemus on syvimmältään kaikilla sama, mutta tiet, jotka 
johtavat tähän kokemukseen kunkin sisäisen tarpeen, luonteen- 
laadun ja olosuhteiden mukaiset. Jos tämä ymmärrettäisiin, väl- 
tyttäisiin monista erimielisyyksistä. 

Jumala on teissään vapaa. 

Tuuli puhaltaa, mistä se tahtoo ja miten tahtoo, ja jos sinä 
tahdot määrätä miten ja missä se saa puhaltaa, niin menetät 
Herran "tuulen" kokonaan. Henkeä ei komenneta. 

Jumala rakastaa alkuperäistä, mutta vihaa jäljennöksiä, sillä 
niissä on aina jotain valhetta. 

Siksi ei meillä ole ollenkaan tarpeen kokea pelastuksen todelli- 
suutta ja sitä seuraavaa pelastus varmuutta jonkin ennakolta 
määrätyn kaavan mukaan. Päinvastoin. Jumalan tie eri ihmis- 



ten sydämiin on aina jossain määrin erilainen. Tärkeintä vain on 
se, että se todella on Jumalan tie. 

Pari kaikille yhteistä piirrettä voimme kuitenkin havaita täs- 
säkin suhteessa rupeamatta kuitenkaan niistä rakentamaan 
"taivaan tikapuita". 

Pelastusvarmuuden voi saada vain se, joka todella on pelastet- 
tu. On nurinkurista alkaa etsiä varmuutta, ennenkuin itse on 
todella pelastettu. 

Pelastettu on vain se; joka on löytänyt koko autuutensa yksin 
Kristuksessa. Sellainen ihminen on aina syystä tai toisesta to- 
della tullut hätään tilastansa, ja tässä hädässänsä paennut Kris- 
tuksen turviin. 

Usko syntien anteeksiantamukseen avaa lopulta taivaan, ja 
tämä usko tuo myötänsä vapautuksen kaikesta entisestä ja pu- 
keutumisen Kristuksen vanhurskauteen. 

Näin syntyy uusi luomus, jonka Herra sinetöi Pyhällä Hen- 
gellään. 

Ihana pelastusvarmuus täyttää sielun. 

Lukijani, uskotko sinä syntien anteeksiantamukseen? 
Martti Luther todistaa omasta kokemuksestaan : 
"Missä syntien anteeksiantamus on, siellä on elämä ja autuus." 
Lisäämme: ja missä elämä ja autuus on, siellä on myös aina 
pelastusvarmuus . 

Silloin olet todella pelastettu? 

PELASTUKSEN TIE. 

Iltakokous oli päättynyt. Sali oli jo tyhjentymässä. Luokseni 
tuli kolmenkymmenen korvilla oleva nuori nainen ja pyysi yksi- 
tyistä keskustelua. Istuuduimme salin nurkkaukseen. Ja hän 
alkoi tähän tapaan : 

— Olen uskonnonopettajatar. Pienestä pitäen ovat nämä hen- 
gelliset asiat kiinnostaneet minua. Kun tulin ylioppilaaksi, oli 



elämänkutsumukseni ilman muuta selvä. Minusta tuli uskon- 
nonopettajatar. Mutta minulla ei ole koskaan ollut todellista 
rauhaa eikä pelastusvarmuutta. Olen ollut mukana monissa ko- 
kouksissa, myös monissa ylioppilaskokouksissa, mutta en ole löy- 
tänyt sitä, mitä kaipaan. Nyt tulin tänne siinä toivossa, että vii- 
meinkin löytäisin sen, mistä olen kuullut niin monen todistavan 
ja minkä olen niin monen nähnytkin omistavan. Mutta nyt näyt- 
tää tämä kokous päättyvän. Huomenna on ehtoollisella käynti ja 
ylihuomenna matkustan taas kotiin. Ja sama tyydyttämätön kai- 
puu on rinnassani. Miksi minä en voi löytää sitä, minkä niin mo- 
net muut ovat löytäneet, täydellisen rauhan ja ilon Jumalassa? 
Istuin hetken hiljaa ja sanoin sitten : 

— Se, mitä te kaipaatte, on Pyhän Hengen todistus. Yksin 
Hengen sisäinen todistus voi antaa teille todellisen rauhan ja 
hiljaisen ilon. Ei mikään muu. Ei mikään uskonnollisuus, ei ju- 
malisuuden harrastus, ei rukoukset eivätkä kokoukset. 

Tässä edessäni on ihmisielu, joka oli samanlaisella matkalla 
kuin Paavo Ruotsalainen seppä Högmanin luona. Samanlaista 
rauhaa ja varmuutta etsivä sielu, jolle seppä sanoi : "Yksi sinulta 
puuttuu ja sen mukana kaikki: Kristuksen sisäinen tunteminen." 
Ja Kristusta ei voida sisällisellä tavalla tuntea muutoin kuin Py- 
hän Hengen kautta. Hengen sisäinen todistus tuo mukanaan elä- 
vän Kristuksen tuntemisen. Tuomas Wilcoks kirjoittaa kirjas- 
saan "Hunajan pisarat" : "Ennenkuin Kristus sinun sisääsi as- 
tuu, ennen ei kadotuksen tuomio totisesti sisästäsi pakene, mutta 
kussa vielä kadotus on, siellä on sydämen kovuus." 

Kysyin häneltä: 

— Onko teille pelastuksen tie selvä? 
Hän hymyili : 

— Luulen olevan. Olenhan suorittanut yliopistossa uskonnon- 
opettajattaren tutkinnon ja toiminut jo itse monta vuotta opet- 
tajattarena. 

Minä hymyilin vuorostani ja sanoin ystävälliesti : 

— Ja kuitenkin saattaa teille pelastuksen tie olla aivan hämä- 
rässä. On pappeja, tohtoreita, professoreja ja piispoja, jotka 



ovat suorittaneet paljon suurempia tutkintoja kuin me molem- 
mat yhteensä, mutta — pelastuksen tietä he eivät tunne. Saanko 
tehdä teille aluksi kolme kysymystä? 
Häntä näytti huvittavan tämä tutkinto. 

— Te ette voi löytää rauhaa ja iloa Jumalassa ettekä elävää 
pelastuvarmuutta, ellei teillä ole ensin selvillä pelastuksen tie. 

— Ymmärrättekö, mitä armo merkitsee? 

— Armo? Kyllä luulen ymmärtäväni. 

— Mahdollisesti. Mutta minun täytyy tunnustaa teille, että 
minä olin jo monta vuotta ollut kristitty, niin, olinpa ollut pappi- 
kin ja saarnannut armosta tuhansille ihmisille, enkä kuitenkaan 
itse vielä ollut oikein käsittänyt, mitä armo on. Ja oikea käsitys 
armon luonteesta ja laadusta on aivan välttämätön, sillä pelas- 
tuksen tie on armon tie. Luemmehan Ef . 2:8: "Sillä armosta te 
olette pelastetut uskon kautta, ette itsenne kautta — se on Juma- 
lan lahja — ette tekojen kautta, jottei kukaan kerskaisi." 

— Kyllä minä tuon lauseen hyvin tunnen. 

— Mutta oletteko sen myös eläneet? Oletteko henkilökohtai- 
sesti sen kokeneet? 

Hän istui hiljaa ja minä jatkoin : 

— Armon oikeaan käsittämiseen tarvitaan todella salattua 
viisautta, kuten Paavo Ruotsalainenkin sanoo. Kristillisen vael- 
lukseni alkutaipaleella arvelin, että Jumalan armo merkitsi jon- 
ldnlaista Jumalan hyväntahtoisuutta kaikkia ihmisiä kohtaan, 
mutta erikoisesti niitä kohtaan, jotka tahtovat olla Hänen omian- 
sa. Siihen aikaan käsitin pelastuksen tien niin, että kun minä 
yritin parhaani saavuttaakseni sen täydellisyyden, jonka Herra 
vaatii, ennekuin Hän voi päästää minut kirkkauteen, niin armo 
on se hyväntahtoinen lisä, jonka Jumala sitten armossaan lisää 
minun ponnistuksiini, jotta mitta tulisi täydelliseksi. 

Havainnollistuttaakseni asiaa käytän kuvaa. 

Ajatellaan, että taivaaseen pääsee vain kolme metriä pitkiä 
ihmisiä. Nyt en parhaalla ponnistuksellakaan ole pitempi kuin 
metri ja seitsemänkymmentäkahdeksan senttimetriä. Armo on 
nyt se, mitä tuosta kolmen metrin mitasta puuttuu. Armo mer- 



kitsisi siis sitä lisää, minkä Herra pani täyttämään taivaskelpoi- 
suuteni vajamittaisuutta. 

— Oletteko koskaan ajatellut armosta tähän tapaan? 
Hän istui hiljaa miettien. 

— Oletteko koskaan erehtynyt pitämään pelastusta Jumalan 
ja teidän yhteistyönne tuloksena, nimittäin niin, että kun te en- 
sin teette parhaanne, niin sitten Herra armossaan antaa anteek- 
si sen, mihin ette kykene? 

Hän ei vastannut mitään, mutta huomasin, että ajatus teki 
voimakasta työtä hänessä. 

— Katsokaapas, monet luovat itsellensä tällaisen pelastuksen 
tien : 

Ensin he itse käännyttävät itsensä, tekevät ratkaisun ja rat- 
kaisuja, antavat itsensä Herralle, kerta toisensa jälkeen, pane- 
vat pois syntejä minkä voivat, tunnustavat syntejänsä, alkavat 
rukoilla, lukea Raamattua, pitää aamuvartiota, käydä kirkossa 
ja kokouksissa, harrastaa Jumalan valtakunnan työtä, sosiaa- 
lista työtä, hyväntekeväisyyttä j.n.e. Ja kun he sitten ovat näin 
omasta puolestaan tehneet kaikkensa, odottavat he, että Jumala, 
puolestaan tekee kaikkensa : antaa heille armon, s.o lukee heille 
Kristuksen tähden hyväksi sen, mikä puuttuu. 

— Niin juuri minä olen ajatellut, hän nopeasti sanoi. 

— Mutta, hyvä neiti, eihän tämä ole mikään armon tie. Tämä- 
hän on ansion tie. Tässähän ihminen tekee, minkä hän voi, ja 
odottaa ponnistustensa palkaksi Jumalan hyväntahtoista suhtau- 
tumista hänen pyrintöjensä vakavuuteen. Tämähän on n.s. sy- 
nergismiä, Jumalan ja ihmisen yhteistyötä sielun pelastukseksi. 
Ei kukaan voi tällä tiellä löytää rauhaa ja pelastusvarmuutta» 
sillä sillä tiellä ei ole mitään lupausta. Se ei ole Jumalan pelas- 
tustie. Luther yritti aikoinaan löytää Jumalan juuri tällä tiellä, 
mutta päätyi täydelliseen epätoivoon. Monet muut ovat hänen 
tavallaan yrittäneet ja aina yhtä huonoin tuloksin. Koko katoli- 
nen kirkko kulkee tällä tiellä ja lukemattomat protestantit. Vii- 
me aikoina olen tavannut esim. joitakin Oxfordin ryhmäliikkee- 
seen lukeutuvia, jotka ilmeisesti ovat tällä omien tekojen tiellä- 



En suinkaan sano tätä kaikista tähän liikkeeseen kuuluvista, 
mainitsen vain, että olen sielläkin, ja juuri siellä, tavannut täl- 
laisia siveellisen eli moraalisen uudistuksen tahtoihmisiä, joille 
Jumalan armo Kristuksessa on aivan hämärässä. 

— Olen ollut heidänkin kokouksissaan, mutta en ole löytänyt 
rauhaa sillä tiellä. 

— Ei yksikään, joka perustautuu lain töihin, voi löytää rau- 
haa. 

— Mutta eiväthän ne ole lain töitä, nehän johtuvat halusta 
olla kaikessa kuuliainen Herralle. 

— Mutta sitähän juuri lain teot ovat! Ne saattavat muodol- 
lisesti vaihdella fariseusten piirissä, katolisen kirkon vaatimuk- 
sissa tai ryhmäliikkeen "neljän ehdottoman" edessä, mutta poh- 
jaltaan ne kaikki kumpuavat samasta lähteestä. 

Kaikissa niissä yritetään saada "vanha luomus" taivaskelpoi- 
seksi Jumalan armon avulla. Erilaisia vivahduksia on lukematon 
määrä, mutta pohjimmaltaan ollaan täydellisessä ristiriidassa 
Paavalin julistaman evankeliumin kanssa, jonka mukaan "van- 
han luomuksen" täytyy kaikkine jumalisuudenharjoituksineen 
tulla tuomituksi kuolemaan ja kaikkine himoineen ja haluineen 
ristiinnaulituksi, vasta sitten syntyy uusi, joka voi vaeltaa puh- 
taudessa ja pyhyydessä. Tässä tahdotaan tehdä eläväksi jotain, 
jonka Herra tahtoo lyödä kuoliaaksi, eikä sellaisella tiellä voi 
kukaan löytää rauhaa. Se tiehän on kokonaan vastoin Jumalan 
tahtoa. 

— Eikö Jumala sitten vaadi meiltä mitään? 

— Kyllä. Hän vaatii — kaikki! Hän vaatii, että teidän pitää 

kuolla! 

Havaitsin tämän nuoren naisen käyneen aivan neuvottomaksi, 
samoin kuin Nikodeemus kävi kuullessaan Jeesuksen suusta 
sanat : 

"Totisesti, totisesti Minä sanon sinulle: jos ihminen ei uudesti- 
synny (synny ylhäältä, vedestä ja Hengestä), ei hän voi nähdä 
Jumalan valtakuntaa eikä päästä sinne sisälle." 

Hän siveli kädellään otsaansa ja kysyi : 



— Minkälainen sitten on Jumalan pelastuksen tie? 

— Se on annon tie. 

— En minä ymmärrä. 

— Kyllä te sen ymmärrätte, kunhan vain Pyhä Henki pääsee 
teille valaisemaan Jumalan Sanan ja sydämenne sisäisen tilan. 

Tiedättekö, että te juuri tuossa istuessanne olette tuomittu, 
täydellisesti tuomittu, sekä sisäisen tilanne että ansionne mu- 
kaan. Ei, että te kerran tulette tuomituksi, vaan te olette jo tuo- 
mittu. Jeesus sanoo: "Joka ei usko, hän on jo tuomittu." Te 
olette matkalla kadotukseen, helvettiin, tulijärveen, Raamatun 
todistusten mukaan, ellei Jumala saa teitä todella pelastaa ja 
pelastaa sulasta armosta. Teissä itsessänne ei ole mitään hyvää, 
kun teidät asetetaan Jumalan pyhyyden kirkkauteen. Kun Paa- 
vali joutui tähän kirkkauteen, Paavali, tuo todella valittu ase 
Herran kädessä, tunnusti hän : 

"Minussa, se on minun lihassani, ei asu mitään hyvää." 

"Minä olen halvin apostoleista, halvin kaikista pyhistä, suurin 
syntisistä." 

Näin hän valittaa jouduttuaan katsomaan itseänsä, omaa sy- 
däntänsä, elämäänsä, vaellustansa, työtänsä, niin, kaikkea Juma- 
lan pyhyyden valossa. Sen kirkkauden valossa valittaa jokainen 
ihminen Lutherin lailla : "Minä kadotettu ja tuomittu ihminen." 

Ennenkuin Pyhä Henki voi valaista ihmiselle Jumalan armon 
pelastuksen tien, täytyy Hänen ensin näyttää hänelle, millainen 
ihminen on Jumala silmillä katsottuna ja millainen hänen todel- 
linen tilansa on. Vasta se, joka todella joutuu sielun hätään, 
alkaa kaivata sielun pelastusta. Ei kukaan muu. 

— Minä ainakin toivoisin, että minun välini Herran kanssa 
tulisivat todella selviksi. 

— Silloin Herran täytyy päästä armahtamaan teidät sulasta 
armosta. Ja nyt tulemme kysymyksemme eteen: "Mikä armo 
todella on?" 

— Minä näen teidän seisovan hirsipuun alla, hirttosilmukka 
jo kaulassa. Teille on luettu kuolemantuomio. Te olette tehnyt 
majesteettirikoksen. Te olette rikkonut Jumalan selvät käskyt. 



Te olette syyllinen ei ainoastaan mielenlaatunne, vaan myös suo- 
ranaisten tekojen kautta. Ja teidän omatuntonne tunnustaa, että 
tuomio on oikea. 

Mutta juuri kun pyöveli tarttuu hirttonuoraan, tulee Kunin- 
kaan lähetti. Hän ojentaa pyövelille paperin. Siinä ovat sanat : 

"Täydellisesti armahdettu." 

Toimitus keskeytetään. Teidät viedään pois. Vankipuku rii- 
sutaan yltänne. Saatte uudet vaatteet. Ja te palaatte kuoleman 
portilta elämään. 

Ymmärrättekö nyt, mitä armo merkitsee? 

Ensiksikin, että teidät tutkitaan, ja näin paljastetaan teidän 
todellinen tilanne Jumalan pyhyyden ja kirkkauden edessä. Siinä 
ei katsota pienintäkään syntiä "läpi sormien". Kaikki asetetaan 
Jumalan vanhurskauden valoon. 

Sitten teidät tuomitaan täydellisesti ansionne mukaan, ja tuo- 
mio kuuluu : iankaikkinen kadotus. 

Kun nyt tunnustatte näin saamanne tuomion täysin oikeaksi 
ja noudatatte annettua kehoitusta lähettämällä Kuninkaalle ar- 
monanomuskirjelmän, tapahtuu se ihme, että Kuningas armah- 
taa teidät ja te saatte täydellisen armahduksen. 

Nyt te olette kokonaan vapaaksi julistettu. Kaikki mennyt on 
annettu anteeksi, niin, paljon enemmän, se on pyyhitty pois, 
eikä sitä enää muisteta. 

Tämä on armoa. 

— Oletteko koskaan katuvana ja parannuksen haluisena syn- 
tisenä pyytänyt armoa? 

— Olenhan min§ rukoillut. 

— Sitten tulee toinen asia, jonka oikea käsittäminen on yhtä 
tärkeätä kuin armon. Armo on Jumalan lahja, joka annetaan 
rikkojalle. Siinä Jumala menettelee syntisen kanssa aivan päin- 
vastoin kuin hän ansaitsee. "Hän ei tee meille meidän syntiemme 
mukaan, eikä kosta meille meidän pahojen tekojemme mukaan.? 

Minkä tähden? 

Meidän tekojemmeko tähden? 



Mutta nehän ovat pohjaltaan kaikki syntisiä. Sillä huono puu, 
"itsekäs minä", kantaa huonoa hedelmää. Siksi juuri "minä" 
tuomitaankin kuolemaan katumuksessa ja parannuksessa. Vain 
mielensä muuttanut syntinen saa armon. Katumaton ei koskaan! 

Millä perusteella? 

Katumuksensako tähden? Parannuksensako tähden? Rukous- 
ten, tekojen, antautumisensako tähden? 

Se voi siltä näyttää, mutta se ei ole niin. 

Katuva syntinen saa armon vain Kristuksen veren tähden. 

Kuningas armahtaa rikkojan poikansa ansion tähden. Venä- 
jän tsaari Nikolai II antoi suuren armahduskirjan silloin, kun 
hänelle syntyi perintöruhtinas. 

Jumala armahtaa katuvan syntisen vain sillä perustuksella, 
että tämä vetoaa Jeesuksen Kristuksen, Jumalan Pojan, veren 
ansioon, joka Golgatalla vuodatettiin koko maailman syntien so- 
vitukseksi. Se, joka vetoaa tämän veren armoon, saa kokea tä- 
män veren voimaa. 

Toinen tärkeä kysymys on siis : 

— Ymmärrättekö, mikä arvo Kristuksen verellä on syntisen 
armahtamisessa ? 

Hän istui hiljaa eteenpäin kumartuneena, kasvot käsiin kät- 
kettyinä. Minä jatkoin hiljaisella äänellä. Sali oli jo tyhjentynyt. 
Useimmat lamput olivat jo sammutetut. Siellä, myöhäisen illan 
hämärässä, hiljennyimme hiljaa katselemaan Häntä, josta Ru- 
neberg lausuu : 

"Ristillä Hän, ainokainen, joir on rakkaus rajaton, 

pyhä, puhdas Karitsainen, kaikkein tähden kuollut on. 

Vihollisen, ystävän. Kaikkein tähden yksin Hän. 

'Tulkaa kaikki' — lupajaapi. 

Kärsii, — muita lohduttaapi." 

— Meillä Suomessa on opittu viime vuosina antamaan uhri- 
verelle enemmän arvoa kuin ehkä milloinkaan ennen. Jeesuksen 
Kristuksen veri on uhriveri. Siksi sen arvo on pyhän Jumalan 
silmissä sanomattoman suuri. Kun Suomen nuoret miehet uhra- 
sivat verensä isänmaan puolesta, ostivat he sillä meidän kansal- 



Jemme oikeuden ja mahdollisuuden elää. Ilman heidän uhriver- 
iaan olisi koko kansamme jo tuhoutunut. 

Jeesus Kristus osti uhriverellään syntiselle ihmiskunnalle 
oikeuden elää. Ilman tätä uhriverta se hukkuisi ja tuhoutuisi 
synteihinsä. 

Sanat "Kristuksen veri" merkitsevät siis rakkaudessa toisten 
puolesta uhrattua elämää, jotta näille aukenisi mahdollisuus 
päästä Jumalan pyhään kirkkauteen pyhinä ja puhtaina. 

Siksi on veri ainoa pelastuksen tie. 

Ulkopuolella verta ei ole muuta kuin tuomio ja kadotus, sillä 
siellä on saastaisuus ja synti. 

Jumalan pelastustie käy veren kautta. Ilman verta ei ole mi- 
tään sovitusta. Ja ilman sovitusta on vain tuomio ja kadotus. 

Hän nosti päänsä, katsoi minuun ja sanoi : 

— Minä en ole koskaan ymmärtänyt tuota puhetta verestä 
enkä osaa varmaan nytkään antaa sille oikeata arvoa. 

— En minäkään. Mutta se ei olekaan pelastumisen ehto. Ky- 
symys on siitä tahdotteko te puolestanne tunnustaa Kristuksen 
verelle sen arvon, minkä Jumala sille antaa. Raamattu todistaa, 
että se on Jumalan silmissä niin kallis, että se riittää koko maail- 
man syntien sovitukseksi. Oletteko puolestanne valmis tunnusta- 
maan tämän Jumalan todistuksen todeksi ja panemaan siihen 
iÄyden luottamuksenne? 

— Olen kyllä. 

— Uskotteko siis, että vaikka teidän syntinne olisivat veri- 
ruskeat, mutta kun te vetoatte siihen arvoon, mikä tällä verellä 
on Jumalan silmsisä, Hän heti paikalla antaa teille tämän veren 
tähden kaikki synnit anteeksi? 

— Kyllä Jumala voi sen tehdä. 

— Uskotteko myös, että Hän tahtoo sen tehdä? 
Hän istui hiljaa. 

— Ei teidän ansiollisuutenne ja mahdollisuutenne, vaan 
^Kristuksen rakkauden ja uhrikuoleman tähden. 

— Kyllä minä sen uskon. 



Se tuli niin heikosti ja arasti aivankuin monen epäilykseni 
saattamana. 

— Sitten vielä kolmas asia. 

Tällä verellä on ihmeellinen voima. Ilmestyskirjassa kerro- 
taan, että se valkopukuinen joukko, joka kerran pääsee Jumalan 
kirkkauteen, ylistää tapettua Karitsaa. Sitä ylistysvirttä nimi- 
tetään uudeksi virreksi. Eikä kukaan muu osannut sitä lau^ 
laa kuin ainoastaan nämä valkopukuiset, jotka olivat valkaisseet 
vaatteensa Karitsan veressä. 

Herran omat tunnetaan siitä, osaavatko he laulaa tätä uutta, 
virttä Karitsan veren voimasta. Ken ei sitä osaa, hän ei ole Kris- 
tuksen oma. Hän on "laittomuuden tekijä" silloinkin, kun hän 
Jeesuksen nimessä tekee ihmeellisiä voimatekoja. 

Se evankeliumi, jonka ydin ei ole Kristuksen veren voima, on 
"toinen evankeliumi" kuin Raamatun, Jeesuksen, Paavalin, Lut- 
herin ynnä kaikkien muiden Herran Hengen lähettämien lähet- 
tiläiden evankeliumi. 

Tällä verellä on ihmeellinen voima. Sen veren voimasta on 
valkopukuisten joukossa sellainen murhaaja kuin Saulus Tarso 
lainen, sellainen portto kuin Maria Magdalasta, sellainen kiel- 
täjä kuin Pietari ja monet tuhannet, jopa miljoonat muut, joi- 
den synnit olivat veriruskeat. Mutta tämän veren voimasta hei- 
dät oli : 

— Ensiksikin: armahdettu jumalattomina, niin että olivat 
saaneet anteeksi kaikki syntinsä. Eikä vain sitä. Synnit oli koko- 
naan pyyhitty pois kuin liitukirjoitus mustalta taululta. Ne oli 
pyyhitty pois kuin sumu. Niitä ei ollut enää. Eikä niitä enää 
muisteta. Ne ovat kun niitä ei olisi milloinkaan tehtykään ! 

Ihmeellinen veri ! 

— Toiseksi : puhtaaksi pesty kaikesta entisestä. Ei ollut enää 
pienintäkään tahraa jäljellä. Tietysti oli jäljellä "liha", joka 
aina sotii henkeä vastaan niin kauan kuin ihminen täällä maan 
päällä vaeltaa. Syntisyydestään ei yksikään syntinen pääse en- 
nen kuolemaansa, vaikka hän pääseekin synneistään. Veri pesee 
tietoiset synnit pois, mutta syntisyys, syntinen luonto jää jäljelle 



kuolemaan asti. Siksi jokapäiväinen katumus ja parannus tar- 
peen. Ja samoin veren puhdistus. Vain Kristuksessa ollen, vain 
veren puhdistuksen alla ollen säilytään joka hetki puhtaana. 
Ihmeellinen veri. 

— Kolmanneksi : päästetty kaikista synneistä. Ilmestyskirjan 
1 : 5 :ssä me luemme : "Häneltä, joka meitä rakastaa, ja on pääs- 
tänyt meidät synneistämme verellään." 

Me emme tarvitse ainoastaan anteeksiantoa ja puhdistusta, 
me tarvitsemme myös päästä synneistämme. 

Ja tiedättekö nyt, miksi ette ole löytänyt rauhaa ettekä iloa 
Jumalassa, ette pelastusvarmuutta ettekä sitä, mitä sielunne kai- 
paa? 

Te ette ole saaneet päästöä pahasta omastatunnostanne. 

"Mutta ennen ei totisesti kadotuksen tuomio sisältäsi pakene, 
ennenkuin Kristus sinun sisääsi astuu", kirjoittaa Tuomas Wil- 
coks. Ja minä jatkoin : 

— Te olette nyt kuin ihminen, joka yli kymmenen vuotta on 
koettanut vaeltaa Kristuksen askelissa, vetäen raskasta kivi- 
kelkkaa perässään. Joka päivä on siihen kasaantunut uusia ki- 
viä. Ja nyt teidän syntinne kuorma on tullut ylen raskaaksi. 

Aiotteko nyt lähteä täältä kokouksesta pois yhä edelleen raa- 
haten raskasta kivikelkkaanne? 

— Se on ylen työlästä hommaa erittäinkin näin kesän aikana, 
sanoin hieman leikillisesti. 

— Miten minä siitä pääsisin? 

Se tuli jälleen niin arasti ja epäröivästi. 

— Kyllä pääsette. Minä olen nyt koettanut osoittaa teille pe- 
lastuksen tien. Se käy läpi Kristuksen uhriveren. Nyt on teidän 
vuoronne puhua. Purkakaa nyt se kuormanne tähän salin lat- 
tialle ja sallikaa minun antaa teille tänä iltana tässä paikassa 
täydellinen synninpäästö. Sillä Jeesus sanoo (Joh. 20: 21 — 23) : 

"Rauha olkoon teille. Samoin kuin Isä on lähettänyt minut, 
lähetän minä teidät." Ja tämän sanottuaan Hän puhalsi heidän 
päällensä ja sanoi heille ; "Ottakaa Pyhä Henki. Joille te annatte 



synnit anteeksi, niille ne ovat anteeksi annetut; joille te ne pidä- 
tätte, niille ne ovat pidätetyt." 

— Uskokaa, että minulla, Kristuksen palvelijana, on myös 
tämä valta tänä iltana? 

— Uskon. 

— No, nyt minä olen puhunut näin pitkään. Tässähän on 
mennyt melkein tunti, Nyt on teidän vuoronne puhua. Nyt minä 
istun hiljaa ja kuuntelen. Kertokaa nyt kaikki, mikä teitä pai- 
naa. Purkakaa nyt koko kuormanne. Te olette nyt taivaan ovella. 
Herra kutsuu teitä. Hän odottaa teitä. Tästä illasta voi tulla 
teille iäisyysratkaisun hetki, josta vielä kerran taivaassa Juma- 
laa kiitätte. 

Syntyi vaitiolo. Tunsin, että Herra oli läsnä. Saatana oli myös 
läsnä. Nyt käytiin kamppailua ihmissielusta. Herra itse oli Sa- 
nansa ja Henkensä kautta päästämässä irti pimeyden vallan 
sitomaa sielua. 

Ja nyt hän alkoi kertoa. Ihan lapsuudesta asti. Kuuntelin hil- 
jaa ja rauhallisesti sanoen vain silloin tällöin jonkun sanan 
väliin. 

— Kyllä minä tuon tunnen. 

— Kyllähän minuakin on tuossa kiusauksessa riepoitettu. 

— Samaa tuskaa olen minäkin tuntenut. 

Näin myötäilin hiljalleen, tuntien, että tässä on kaksi syntistä 
sen Mestarin edessä, josta Runeberg niin ihanasti kirjoittaa: 

"Jeesus Kristus, ainoani, ilon* on ja autuuten\ 

Kenpä niin mun parastani tahtoisi ja tietäis', ken? 

Ketään ei niin lempeää, heikkouttan kärsivää. 

Vaikka etsis, maailman kaiken, 

mistä löytäis' Hänen laisen?" 
Kun hän oli puhunut ja viimein vaikeni, sanoin: 

— Onko tässä nyt kaikki? 
Hän vaikeni. 

— Älkää nyt salatko mitään, kun olette päässyt näin pitkälle. 
Parin päivän perästä olen poissa. Ehkä emme koskaan enää edes 
tapaakaan. Purkakaa nyt viimeisetkin kivet kelkastanne. 



Siiloin hän iysähti kokoon. Painui poiviiieen tuoiin viereen ja 
itki, itki niin, että oikapäät vavahtelivat. En voinut kyynelittä 
katseiia tätä. Siiioin vasta vyöryivät sieiun pohjamudat esiin ja 
tapahtui todellinen synnin jäiden lähtö. 

Kun hän viimein tyyntyi, nousin paikaltani, astuin hänen 
luoksensa, iaskin moiemmat käteni hänen päänsä pääiie ja sa- 
noin : 

— Nyt minä Jeesuksen Kristuksen paiveiijana, hänen käskys- 
tään ja Hänen valtuuttamanaan, juiistan sinuiie, että Jumaia 
armosta ja Jeesuksen uhrikuoleman tähden antaa sinuiie täiiä 
hetkeiiä anteeksi kaikki sinun syntisi, ja tämän täydellisen syn- 
ninpäästön juiistan minä sinuiie Jeesuksen nimessä ja veressä, 
nimeen Isän ja Pojan ja Pyhän Hengen. 

— Mene rauhaan. Sinun syntisi ovat anteeksi annetut, pois 
pyyhityt, meren pohjaan upotetut. 

Sitten jäimme hetkeksi hiijaa Herran eteen ja kiitimme näin 
saadusta armosta. 

Keiio iäheni yhtätoista, kun poistuimme kumpikin tahoiiemme. 

Sitten en häntä enää siinä kokouksessa nähnytkään. Yksi ih- 
minen voi niin häipyä kokousväen joukkoon, ettei häntä huo- 
maakaan. 

Juna teki iähtöä. Oiin jo vaunusiiiaiia. Ikkuna oii auki. Kau- 
punkiin jäävät ystävät oiivat tuiieet meitä pois lähteviä saatta- 
maan. Vieiä yksi iauiu. "Päivyt kirkas ioistaa sieiussain, kun on 
Jeesus vaionain." 

Samassa aukeni asemahuoneen ovi. Nuori nainen juoksi kii- 
reesti iähtevää junaa kohti, hyppäsi vaunun portaiiie ja tarttui 
minua kädestä kiinni iausuen säteilevin siimin : 

— Se kelkka jäi tänne. Minä olen vapaa. 

Veturi viheisi. Juna iähti. En voinut estää sitä, että kyyneieet 
kohosivat siimiini. 

Näin kaikki tapahtui. Ei tietystikään sanasta sanaan niinkuin 
siinä keskusteltiin. Ei sitä keskustelua pikakirjoitukselia muis- 



tiin merkitty, eikä siitä edes muistiinpanoja tehty. Ja kuitenkin 
on sen "punainen lanka" selvästi mielessäni. 
Ja miksi nyt olen tämän kertonut? 

Jotta sinäkin, lukijani, pääsisit kuormistasi ja löytäisit sen 
rauhan ja ilon Jumalassa, mikä meille on valmistettu yksin Jee- 
suksen Kristuksen pyhässä veressä. 

MITÄ KRISTUS ON SINULLE? 

Raamattu kertoo, että kun opetuslapset katselivat Kristusta 
kirkastusvuorella, "Hän muuttui heidän edessään". Hänestä al- 
koi säteillä sitä enemmän kirkkautta, kuta kauemmin he häntä 
katselivat. 

Näihin sanoihin kätkeytyy koko elävän kristillisyyden salai- 
suus. 

Kristillisyys on Kristuksen katselemista eli osuutta Kristuk- 
sesta. 

Missä ei ole elävää osuutta Kristuksesta, siellä ei ole oikeata 
kristillisyyttäkään. Missä on vähän osuutta, siellä on vähän kris- 
tilliyyttä. Missä elämä on Kristuksen täyttämää, siellä kristil- 
lisyys on elämää ja yltäkylläisyyttä. 

Tätä elävää osuutta Kristuksesta välittää meihin Pyhä Henki 
sanan ja sakramenttien kautta. Jeesus sanoo Hengestä: "Hän 
ottaa minun omastani ja antaa teille." (Joh. 16 : 14.) 

Hän menettelee, kuten edellä näimme, täydellisesti päinvas- 
toin kuin mitä olemme ansainneet, ja tämäa kaiken Hän tekee 
Kristuksen tähden. Me ansaitsemme kuoleman ja kadotuksen, 
mutta Kristuksen tähden Hän lahjoittaa meille elämän ja autuu- 
den. 

Siksi tulisi meidän pyrkiä yhä paremmin "käsittämään" Kris- 
tusta. 

Hän, jonka koko elämää Kristus hallitsee, elävällä, sisäisellä 
tavalla Pyhässä Hengessä, on vasta todella kristitty. 
Mitä Kristus on sinulle? 

Otan esiin kolme kohtaa Raamatun Kristus-julistuksesta: 



— Mitä Kristus oli ollut menneisyydessä? 

— Mitä Hän on nykyisyydessä? 

— Mitä Hän tulee olemaan vastaisuudessa? 

Mitä Kristus on ollut sinulle menneisyydessä? 

Yhdellä lauseella sanottuna: Kristus on toimittanut sinulle 
täydellisen pelastuksen jo ennen sinun syntymääsi ja antanut 
sen sinulle lahjaksi jo ennen kuin sinä osasit sitä edes ikävöidä. 

Ristin sanomaan sisältyy, että Herra Jeesus on kantanut 
kaikki sinunkin syntisi Golgatan ristille, tuon ikävän, pahan hel- 
masynninkin, joka tuottaa sinulle niin paljon surua. Siellä Hän 
sovitti kaikki kuolemallaan. Siellä Hän otti kantaakseen sinua 
kohtaavan rangaistuksen. Hän vuodatti pyhän, kalliin verensä, 
jotta sinä vapautuisit synnin kadottavasta tuomiosta. 

Kuule, sinä murheellinen sielu, katso Jeesukseen? 

Katso Jumalan Karitsaan ! 

Hän on ottanut syntiesi tuxymion pois. 

Omalla pyhällä verellään Hän pyyhki pois kaikki sinun syn- 
tisi Jumalan "tilikirjoista", samalla tavoin kuin sinä voit pyyh- 
kiä pois liitukirjoituksen mustalta taululta. 

Tuomio on poissa, sula armo ja anteeksiantamus on tarjona. 

Voi, kuinka vähän arvoa me annamme Kristuksen verelle, 
joka kuitenkin on niin arvokas, että pisara Jumalan oman, aino- 
syntylsen Pojan verta riittää pyyhkimään pois koko maailman 
synnit! 

Tämän kaiken Hän teki sinun puolestasi jo ennen sinun syn- 
tymääsi, joten sinulla ei voi olla minkäänlaisia ansioita siihen. 
Tämän kaiken Hän teki samanlaisesta suuresta armosta ja lau- 
peudesta kuin joku rikas voi tehdä antaessaan jollekin perin 
köyhälle kaikki- tämän velat anteeksi pelkästään siitä syystä, 
että tahtoo tehdä tuolle köyhälle hyvää. 

Näin todistaa Jumalan oma, pyhä, kallis Sana. 

Usko se. Usko Sanan todistus. Älä kuuntele sydämesi ääntä, 
sillä sydän on ilkeä ja paha kappale. Älä odota saavasi kokea 
tätä, sillä sinä et voi kokea sellaista, mikä tapahtui pari tuhatta 



vuotta sitten. Tämä on joko yksinkertaisesti uskottava tai sitten 
hyljättävä. 

Mikä ilo täyttääkään murheellisen syntisen sydämen, kun hän 
saa kääntää katseensa pois omista mahdollisuuksistaan, kiusauk- 
sistaan, synneistään, lankeemuksistaan ja heikkouksistaan ja 
katsoa vain Kristusta! Silloin irtautuu syntitaakka hänen har- 
tioiltaan ja vierii Kristuksen avattuun hautaan. 

Anna Kristuksen tänään nostaa tuo raskas syntitaakkasi pois 
hartioiltasi. 

"Hän on meidän syntiemme sovitus, eikä ainoastaan meidän, 
vaan koko maailman syntien." (1 Joh. 2:2.) 

Mitä Kristus on sinulle nykyisyydessä? 

Sanoin: jo ennen kuin sinä olit syntynyt, tapahtui tuo kaik- 
kein suurin ja ihmeellisin asia, että Kristus uhrasi itsensä Juma- 
lan Karitsana ottaakseen syntiesi tuomion pois. Sinä sielu 
raukka, joka taistelet syntejäsi vastaan, kuule nyt tämä. Sinä et 
tarvitse joutua tuomittavaksi kadotukseen. Sinä saat turvalli- 
sesti luottaa siihen, että juuri sinun syntisi, nuo verekset ja hir- 
muisetkin, juuri sinun heikkoutesikin, kaikki ne naulittiin ristiin 
Kristuksessa, jonka Herra itse teki synniksi sinun edestäsi. 
Sinun valheellisuutesi, epäpuhtautesi ja ylpeytesi, kaikki ovat 
yhdellä ainoalla uhrilla täydellisesti sovitetut. 

Sinä olet vapaa! Täydellisesti vapaa! Kaikesta vapaa! 

Usko se ja kiitä Herraa! Ylistä Hänen armoansa ja rakkaut- 
tansa ! 

Mutta minä kuulen sinun sanovan : 

— Kuinka voisin iloita, kun tiedän, että voin kohta taas lan- 
geta uusiin ja entisiin synteihini? 

Sen tähden on tärkeätä tarkata, mitä Kristus on sinulle nykyi- 
syydessä. 

Hebr. 9 : 24 ;ssa luemme : "Sillä Kristus ei mennyt käsin teh- 
tyyn kaikkein pyhimpään, joka vain on oikean kuva, vaan itse 
taivaaseen, nyt esiintyäkseen Jumalan kasvojen edessä meidän- 
hyväksemme." 



Mikä ihana ajatus. 

Kun saatana syyttää meitä heikkouksistamme, synneistämme, 
jopa joskus iankeemuksistammekin, esiintyy Kristus meidän, 
edestämme ja sanoo : "Isä, anna häneiie anteeksi, hän on minun. 
Minä oien uudelleen nuhteleva häntä synnistä ja saattava hänet 
paranuksen mieleen. Minä pesen hänet jälleen puhtaaksi verei- 
iäni, jotta lahjoittamani vanhurskauden puku olisi aivan tahra- 
ton ja nuhteeton. Minä tuon tämän sielun perille asti, niinkuin 
luvannut oien. En tahdo kadottaa ainoatakaan niistä, jotka Sinä 
olet minulle uskonut." 

Ja niin lähtee Pyhä Henki toimittamaan nuhteiuvirkaansa. 
Hän ahdistaa syntisen omaatuntoa sekä tekee hänet onnetto- 
maksi ja levottomaksi, kunnes saa ihmisen parannuksen pai- 
kalle. Kun syntinen nyt katuu ja tunnustaa syntinsä, saa hän 
uudelleen kaikki syntinsä anteeksi. 

Hänen päältään ei riisuta sitä vanhurskauden pukua, jonka 
Kristus on valmistanut ja Pyhässä Kasteessa lahjaksi antanut 
ja jonka syntinen puki yllensä siiloin, kun hän uskolla omisti 
Kristuksen sovitustyön, s.o. vapaan syntien anteeksiantamuksen 
Kristuksen veressä. Siiloin hänestä tuli uskon kautta vanhurs- 
kautettu ja uudestisyntynyt ihminen, ja hän aikoi elämän vael- 
luksen Kristuksen kanssa puettuna Hänen vanhurskauteensa. 

Tosin tämä ihana puku alituisesti tahriintuu ja likaantuu, 
mutta Jumalan kiitos, sitä ei kuitenkaan riisuta pois. Tahriintu- 
nutkin lapsi on kuitenkin lapsi. Hän kaipaa vain uutta puhdis- 
tusta. 

Kristus istuu tälläkin hetkellä armoistuimella ja toivoo, että 
me kaikki vaivaiset syntiset tulisimme uudelleen ja monta ker- 
taa päivässä saamaan armoa armon lisäksi. Saamaan puhdis- 
tusta, uudistusta, voimaa, rauhaa, iloa ja kaikkea muuta, mitä 
tarvitsemme. 

Elävä Kristus on juuri tällä hetkellä sinullekin kaiken armorir 
ja elämän lähde. Käy siis Hänen luokseen saamaan kaikkea, mitä 
ikinä tarvitset. 



Mitä Kristus tulee olemaan sinulle vastaisuudessa? 

Jeesus Kristus on sama eilen, tänään ja iankaikkisesti. 

Mitä Hän on ollut eilen ja tänään, sitä Hän on huomennakin. 
Tämä on ihana lohdutus. Hänen rakkautensa on nytkin sama 
kuin elämäsi autuaallisimpina hetkinä. Niinkuin Hän ennen 
.antoi syntisi anteeksi, niin antaa Hän tulevaisuudessakin. 

Ja vielä enemmän. 

Hän antaa autuaallisen kuoleman. Hän antaa lahjaksi taivaan 
kodin. Hän kuulee rukouksesi, niin että saat toivoa kaikkien 
rakkaittesi kerran pääsevän kanssasi nauttimaan ikuista iloa 
Herran luona. 

Niin, mitä Hän tulee olemaan minulle tulevaisuudessa, sitä en 
osaa kuvitellakaan, mutta erään asian tiedän. Mitä Hän tulee 
olemaan minulle, sitä Hän tulee olemaan myös sinulle, jos vain 
yhdessä jaksamme kilvoitella loppuun asti, niin ettei synti, oma 
liha, maailma eikä saatana pääse meitä matkalla pettämään eikä 
uneen vaivuttamaan ja näin saattamaan meitä kadottamaan elä- 
män kruunumme. 

Ei, sitä ei Herra salli. Olemme maksaneet Hänelle liian paljon. 

Hän hoitaa meidät varmasti kotiin asti, kun me vain emme 
hylkää Häntä. 



Muroman kirja 

vie suoraan pääasiaan 



Rovosti Urho Muromon herötyskirjosto, ''Oletko pe- 
lostettu", joko ilmestyy jo seitsemontenö poinokseno, ovot 
orvostelijot lousuneet mm. seuroovoo: 

"Tämä tunnetun herätyssaarnaajan kirja ansaitsee va- 
kavaa huomiota. Muroman kirja vie suoraan pääasiaan j,a 

tekee sen tuntoon vetoavalla, kohtikäyvällä tavalla. 

tinkimättömyys kaiken synnin kohdalla, mutta myös ehdo- 
ton, vapauttava evankelisuus. Toivoisi tällaisen kirjan löy- 
tävän paljon lukijoita " — Professori Osmo Tii- 
lilä Uudessa Suomessa. 

"Muroma on kirkkomme voimallisimpia julistajia. Hän 
vie kuulijansa ja lukijansa ratkaisun paikalle, asettaa hei- 
dät kuin seinää vastaan. Muroma ei vain herätä, hän osaa 
myös johtaa syntisen pelastuksen lähteelle." — Pastori P. 
V a a 1 a s Lähetyssanomissa. 

"Kirja on tuttua julistusta ainoasta tarpeellisesta ja 
mitä kirkkainta evankeliumia Kristuksen veriannosta, 
mutta se on kirjoitettu sellaisella lämmöllä ja intomieli- 
sellä hellittämättömyydellä, että lukijan, uskossakin ole- 
van, on pakko omantuntonsa edessä vakavasti kysyä: 
olenko pelastettu? Lukijan täytyy tehdä sisäistä väkivaltaa 
itseään vastaan, jos kirjan luettuaan pysyy edelleen välin- 
pitämättömänä sielunsa autuudesta." — Kirkoherra O s k. 
Pulkkinen "Vartijassa" . 

Rovosti Urho Muromon pooteos on 
PELASTUKSEN SALAISUUS 
4. poinos. Sir.. 297. H. 450:— /620:— . 

"Rovasti Urho Muroman saarnat ovat tunnettuja iske- 
västä, herättävästä sanonnasta. Ne ovat olleet keskellämme 
Jumalan tulen kipinöitä, joiden alla on monen povessa 
alkanut palaa herätyksen tuli." — Kotimaa. 




